Ижобат бўладиган дуо қандай бўлади? » Ўзбекистон янгиликлари – Zamin.uz\n, 13 2019, 13:13\n23 окт, 13:53 2 271 Ҳаёт тарзи\n“Асло ёмон ният қилмайман. Лекин истаганим ҳеч қачон рўёбга чиқмайди. Мен ҳам истайман, атрофимдагиларнинг истагани бўлади, менинг истаганим бўлмайди. Мен ҳам фақат яхши ният қиламан, яхши нарсаларни ўйлайман. Кўпдан бери сўрайман, истайман, кутаман, лекин ҳеч нарса ўзгармайди! Энди исташ, умид қилишнинг маъноси қолмади. Дуо қилганда ҳам ижобат бўлишига ишонмайман. Чунки, ишончим қолмади. Ҳеч нарса қилишни истамайман, барибир бирор нимага эришолмайман”…\nБу каби саволларга кўп дуч келамиз. Умумий жавоб қилишни маъқул кўрдик.\nОрзуларингиз нима учун рўёбга чиқмаганини ҳақида саволнинг жавоби ичингизда. Мақсадга элтувчи йўл (албатта, оқилона мақсад назарда тутиляпти) чин кўнгилдан дуо қилиб, мақсад учун ақл ва азм билан ҳаракат қилишга боғлиқ.\nҚачон инсоннинг истагани амалга ошмайди, қачонки, керагини бажармаса, ўз ўрнида, ақл, басират, қатъий ҳаракат ва дуо билан хайрли нарсаларни сўрай олмаса. Буларнинг барчаси илм ва фаросатга тақалади. Аллоҳ ожиз қилиб қўйган мазлум боладек бўлмасак, ётган жойимизда йиғлаш билан ҳеч нарса ўзгармайди.\nАтрофингиздаги истаган нарсасига эришаётганлар, агар имтиҳон сабабли ўткинчи бир ютуқ бўлмаса, мутлақо ўз ҳаракати ва илми билан истаганларига эришяпти. Биздан талаб этиладигани “Нега менда бўлмаяпти?!” деб эмас, “Мен қаерда хато қиляпман” дея хатти-ҳаракатларимиз ва дуоларимизга диққат қилишимиздир. Бунинг сабабини Аллоҳдан излаганнинг икки дунёси зулмат бўлади. Аллоҳ инсонга фақат ҳаракатларига яраша олишини буюрган. Менинг ҳаётимда ҳам жуда истасам-да, эришолмаганим бир дунё орзуларим бор.\nИшончим комилки, сизнинг истаганингиздан ҳам кўп улар. Бутун дунёга хитоб қилганим, лекин кучим етмаган, ожиз қолганим истаклар. Бўлмайди, чунки ҳаракатимда етарли қобилиятим йўқ. Моддий жиҳатдан имкониятим йўқ, қалбан кўриш фаросатим, қатъий ҳаркатим, ўзимни мажбурлашим йўқ. Аллоҳ сабабларга ўз ўрнида бош урган бандаларига муносиби билан жавоб беради. Шундай экан, нега бу ишлар бўлмаяпти, деган саволларга бош қотириш билан вақтни йўқотмаслик керак.\nИнсон аввал эришганларига қаноат қилиб шукр ва сабрни ўрганиши керак. Кейин бир неча қадам олдинга юриш учун “Менинг мақсадларим нима? Буларни қандай аниқлаштираман? Мақсадларимга эришишнинг оқилона йўллари нима? Қилишим керак бўлган ишларни бажаришдан қўрқсам ҳам, қўрқувимни қандай енгаман?” дея ўйламоғи ва шунга қараб ҳаракат қилмоғи лозим. Бошқалар ҳафтада бир нечта китоб ўқиркан, биз йилда бир-иккита китоб ўқишга эринишимиз, ўқисак ҳам ишқий саргузаштлар тасвирланган китоблар билан кифояланишимиз бугунги кундаги энг катта муаммоимиз.\nҲеч ким ўтирган жойида истар-истамас ҳаракат қилиш билан яхши натижага эришишни умид қилмасин. Вақтини беҳуда телевизор томошаси билан ўтказадиган, керагидан ортиқ уйқу билан овунадиган одам “Нега мен ҳеч нарсага эришмайман” демасин. Бундай саволни бериш учун инсон аввало ҳар бир сониясидан оқилона ва эҳтиёткорлик билан фойдаланган бўлиши керак.\nДоктор Муҳаммад Боздоғ\nАжойиб кечирим сўраш 11 окт, 15:15\nНима учун дуо ҳар доим ҳам қабул бўлавермайди? 15 авг, 09:55\nНафсни ислоҳ қилишнинг энг осон йўллари 10 авг, 11:30\nМазлумнинг дуоси зудлик билан ижобат бўладими? 06 мар, 08:04\nУмр йўлдош бўладиган қиз – у қандай? 15 окт, 13:00\nҚандай ҳолларда қарздорнинг чет элга чиқиши чекланмаслиги аниқ белгиланди 13 ноя, 12:41 31\nБиржа савдоларида бензин ва олтин нархи яна пасайди 13 ноя, 12:16 83\n«Прокуратура тўғрисида»ги қонунга ўзгартиш киритилди 13 ноя, 11:52 436\n“Яшил” йўлакда тиббиёт буюмларини олиб ўтиш режаси панд берди 13 ноя, 11:29 96\nМалласоч қора танлилар ҳақида эшитганмисиз? 13 ноя, 11:28 223\nАтамбоев: «Қўрқув ва хиёнат, разолат ва ёлғонга асосланган ҳокимият ҳеч қачон мустаҳкам бўлмайди» 13 ноя, 11:05 320\nСафар Остонов: "Халқимиз қўяётган талабдан келиб чиқиб баҳо берсак, бирорта партиянинг фаолиятидан қониқмайман" 13 ноя, 10:40 257\nМИБ фаолиятидан: Болалар сабабли ота-оналар ярашишди 13 ноя, 10:17 142\nКунига 40 та сигарет чекадиган 2 ёшли бола ҳақида эшитганмисиз? 13 ноя, 09:57 709\nТошкент вилоятида рўй берган портлашга нима сабаб бўлгани аниқланди 13 ноя, 09:30 502


Ана холос! Перу терма жамоаси футболчиси Фалькао билан тил бириктирганини тан олди\n12 октябрь, 2017, 12:35 567\nПеру терма жамоакси ярим ҳимоячиси Ренато Тапиа ЖЧ-2018 саралашининг сўнгги турида Колумбия терма жамоаси ҳужумчиси Радамель Фалькао билан келишганини тан олди.\nҚайд этиш лозимки, бундан аввалроқ Перу ҳамда Колумбия терма жамоалари мундиал йўлланмасини қўлга киритишлари учун атайин дуранг ўйнаганликлари ҳақида хабарлар тарқалган эди.\n“Биз бор эътиборимизни ўйинга қаратган эдик. Оҳирги 5 дақиқада колумбияликлар бизнинг олдимизга кела бошлашди. Боиси, улар қолган учрашувларда қандай ҳисоблар қайд этилаётганлигидан хабардор эдилар. Шундан сўнг ўйинда нима бўлиши керак бўлса, шу бўлди. Фалькао билан шахсан ўзим гаплашдим ва у менга шундай қилинса ҳар иккала терма жамоа ҳам жаҳон чемпионатига йўл олишини айтди”, - дейди Тапиа Marca нашрига берган интервьюсида.\nЭслатиб ўтамиз, кеча бўлиб ўтган Перу ҳамда Колумбия терма жамоалари ўртасидаги баҳс 1:1 ҳисобида якунланган эди. Натижада эса 27 очко тўплаган Колумбия терма жамоаси 4-ўринни эгаллаб тўғридан-тўғри мундиал йўлланмасини қўлга киритди, Перу 26 очко билан 5-ўринни эгаллади ва қитъалараро плей-оффда Янги Зелландия терма жамоасига қарши кураш олиб борадиган бўлди. Ачинарлиси, 26 очко тўплаган Чили терма жамоаси тўплар нисбатига кўра гуруҳда 6-ўринга тушиб кетди ва жаҳон чемпионати йўлланмасидан маҳрум бўлди.


Болалар ва ёшларни мутолаага жалб қилиш бўйича танловнинг республика босқичи 2019 йил 29 октябрь куни “INFOLIB UZBEKISTAN-2019” VIII Миллий ахборот-кутубхона ҳафталиги доирасида бўлиб ўтди.\nТанловнинг мақсади – жамиятда китоб ва китобхонликнинг нуфузини ошириш, китобни маънавий мерос сифатида асраб-авайлаш ва ривожлантиришга қаратилган энг яхши услубий ишланма/лойиҳаларни аниқлаш ва оммалаштириш.\nЎзбекистон Миллий кутубхонаси директори У.Тешабоева танлов иштирокчиларини қутлади ва мазкур танловни ўтказилишига сабаб бўлган омиллар тўғрисида сўзлади. “Давлатимиз раҳбари илгари сурган 5та ташаббус доирасида Бўка тумани марказида барпо этилган истироҳат боғи очилишига ташриф буюрган Президентимиз, ёшлар учун яратилган шароитлар билан яқиндан танишиб болаларни боғча ёшидан, бошланғич синфлардан кичик-кичик китобларга ўргатиш, шу орқали уларни китобсевар этиб улғайтириш зарурлигини, шундагина жамиятимизда китобхонлик муҳити шаклланишини таъкидлаган эдилар. Шунингдек, давлатимиз раҳбари. илмий ёндашувлар асосида китоб ўқиш методикаси ҳамда қайси ёшда қандай асарларни ўқиш бўйича тавсиялар ишлаб чиқиш зарурлигини таъкидлаб ўтдилар. Мазкур вазифалар ижросини таъминлаш мақсадида, “Болалар ва ёшларни ўқишга жалб қилиш учун энг яхши методик ишланма/лойиҳа” бўйича Республика танлови эълон қилинган эди. Ҳозирги кунда қадар бизга 13та лойиҳа келиб тушди”, деди У.Тешабоева.\nТанлов “Интерфаол китоб” ва “Фойдаланувчи билан ишлашнинг интерфаол шакллари” номинациялари бўйича ўтказилди. Танлов иштирокчилари ўзларининг болалар ва ёшларни мутолаага жалб қилишнинг инновацион шакллари ва усуллари, ахборот-кутубхона муассасалари фойдаланувчиларини ҳамда аҳолининг кенг қатламларини китоб ва китобхонлик фаолиятини ривожлантириш, болалар ва ёшларни мутолаага жалб қилиш соҳасида энг яхши услубий ва инновацион иш тажрибаси базасини шакллантириш, мутолаа ва китобга бўлган доимий қизиқишни ривожлантиришга қаратилган лойиҳаларини тақдим этдилар.\nҲайъат хулосасига кўра, “Интерфаол китоб” номинацияси бўйича Зулфия Сейитниязованинг “Интерфаол ўқиш” услубий ишланмаси, “Фойдаланувчи билан ишлашнинг интерфаол шакллари” номинацияси бўйича эса Венера Муратованинг “Китобхон маҳалла” лойиҳаси ғолиб деб топилди. Мукофот эгаларига ноутбук, китоблар тўплами ҳамда пул мукофотлари топширилди.


31 январь, 2020, 10:50\nТеглар:Локомотив | Андрей Фёдоров | Марат Бикмаев | Кахи Махарадзе | Шерзод Файзиев | Осиё чемпионлар лигаси\n"Локомотив" ва Андрей Фёдоров энди бор эътиборини ички чемпионатга қаратишга мажбур.\nКетма-кет уч йил мобайнида Ўзбекистон чемпионлигини қўлга киритиб, ўтган мавсумдагина ўз ўрнини «Пахтакор»га бўшатиб берган «Локомотив» жорий йилда ўзбек клублари орасида биринчи бўлиб дастлабки расмий учрашувини ўтказди. 21 январь куни Осиё Чемпионлар лигаси плей-офф доирасида темирйўлчилар ўз майдонида Тожикистоннинг «Истиқлол» жамоаси билан беллашиб, кутилмаганда мағлубиятга учраб мусобақани барвақт тарк этди. «Локо» эса энди бутун диққат-эътиборини ички чемпионат баҳсларига қаратади. Улар БААда ҳам ўқув-машғулот йиғинларини ўтказиб қайтишди. Таркибда ҳам ўзига яраша ўзгаришлар кузатилмоқда. Биз эса айнан клубда ҳозирга қадар олиб борилган селекция ишларига тўхталиб ўтмоқчимиз. Эътиборимизни тортган жиҳати шу бўлдики, «Локомотив» асосан собиқ футболчиларини қайтаришга қарор қилди. Ҳаммаси эса собиқ бош мураббийни қайтаришдан бошланди.\nКелинг, воқеалар ривожига ўтган йилги чемпионатдан тўхталсак, ҳаммага яхши маълумки, Фёдоров «Мавсум-2019»да ҳам «Локомотив» бош мураббийи сифатида ишлаб келаётганди. Лекин натижалар у қадар ўхшамаётганди. Тўғри, «Локо» унинг бошчилигида ўтган йили бошида Суперкубок соҳибига айланганди. Аммо Осиё Чемпионлар лигаси гуруҳ босқичида клуб ўзидан кутилган ўйинни кўрсата олмаган. Ваҳоланки, ўшанда клуб кейинги босқичга чиқса бўладиган гуруҳда эди. Бироқ темирйўлчилар гуруҳда қолиб кетишди. Бу эса Фёдоров учун минус эди ва аксига олиб чемпионатдаги натижалар ҳам қониқарли кечмаётганди. Охири шундай бўлдики, клуб 12-турда Самарқандда «Динамо»га ютқазиб қайтганидан сўнг Фёдоровга чиқиш эшиклари кўрсатиб қўйилди. Аслида ҳам ўша пайтда воқеалар ривожи шунга қараб кетаётганди. Хуллас, Фёдоров клубни тарк этгач, «Локомотив» шов-шувли хабар тарқатди ва унга кўра Самвел Бабаян янги бош мураббий этиб тайинланганини эълон қилди. Аммо унинг клубдаги фаолияти фақат мавсум охиригача давом этди ва у Хитойдан тушган таклифни қабул қилгани сабабли «Локомотив»ни тарк этди. Шундан сўнг янги бош мураббий ким бўлиши яна барчани қизиқтира бошлади. Бу борада бир қатор мутахассисларнинг номзодлари қулоққа чалина бошлади. Рўйхатда Улуғбек Бақоев, Максим Шацких ва яна бошқа мутахассисларнинг номлари борлиги ҳақида гапирилди. Шунингдек, жамоага хориждан ҳам мураббий қидирилаётгани борасида гап-сўзлар ҳам йўқ эмасди. Тўғриси, «Локомотив»га четдан бош мураббий тайинлашлари тахмин қилинаётган бир пайтда клуб узоққа бориб ўтирмасдан собиқ мураббий Андрей Фёдоровни қайтарди-қўйди. Масалага нега бундай ечим топилганига эса фақат клуб раҳбарларидан жавоб олган маъқул. Балки улар Фёдоровга яна қайта имконият беришни тўғри йўл деб ҳисоблашгандир. Буни эса вақт кўрсатади. Аммо клуб унинг бошчилигида Осиё Чемпионлар лигасини иккинчи саралаш босқичидаёқ тарк этиб ҳаммани ажаблантирди. Хуллас, шу тариқа, собиқ мураббий қайтарилганидан кейин Андрей Микляев ҳам клубга қайтди. Илгари Фёдоров билан Микляев «Локомотив»да бирга ишлашган. Балки унинг қайтишини Андрей Витальевич хоҳлагандир. Нима бўлганда ҳам Андрей Микляев яна собиқ клубига қайтиб келган ҳолда бош мураббийга яқиндан ёрдам бермоқда.\n«Локо»нинг таркибида ўзгаришлар бошланганлиги сабабли клуб ҳам тезроқ ўз сафига янги кучларни қўшиб олиши талаб этиларди, чунки вақт қисқа эди. Темирйўлчиларнинг дастлабки харидларидан бири эса Кахи Махарадзе бўлди. Маълумки, грузиялик ушбу ярим ҳимоячи 2009 йилда Ўзбекистон чемпионатидаги илк мавсумини айнан «Локомотив»да бошлаганди. 2010 йилги мавсумдан кейин эса Кахи «Пахтакор»га ўтиб кетди. Орадан беш йил ўтиб у яна «Локомотив»га қайтиб келди. Айнан 2016, 2017 ва 2018 йилги мавсумларда Махарадзе жамоанинг энг яхши ўйинчиларидан бирига айлана олди. Табиийки, жамоасининг чемпионлигига ҳам катта ҳисса қўшди. Ўтган йили эса футболчи клубни тарк этиб кутилмаганда «Сўғдиёна»га бориб қўшилди ва шу тариқа у жиззахликлар шарафини бир мавсум давомида ҳимоя қилди. «Сўғдиёна»нинг 4-ўринни эгаллашида эса Махарадзенинг ҳам хизмати катта бўлди. Орадан бир йил ўтгач, «Локо» грузиялик ярим ҳимоячини яна ортга қайтаришга қарор қилди.\nБу ҳужумчи 2014 йилдан 2018 йилгача «Локомотив» шарафини муносиб ҳимоя қилган. 2017 йилги чемпионатда эса у 27 та гол уриб энг яхши тўпурар бўлганди. Ўтган йилги мавсумдан сўнг Бикмаев «Локо»ни тарк этди. Унинг кетишига фақатгина «Пахтакор»дан тушадиган чорлов сабаб бўлиши мумкин эди ва амалда ҳам шундай бўлиб чиқди. «Локомотив» билан қаторасига уч бор мамлакат чемпиони бўлган футболчи «Пахтакор» билан ҳам яна бир бор ушбу совринни қўлга киритди. Бундан ташқари, Бикмаев жамоаси билан бирга Мамлакат Кубоги ва Лига Кубогида ҳам зафар қучди. Лекин ҳужумчининг «Шерлар» сафидаги шахсий кўрсаткичлари «Локо»дагидек самарали бўлмади. Тўғри, унинг «Пахтакор»даги иштироки яхши бошланганди, голлар уришга киришганди. Лекин у ерда Драган Черан ҳамда Игорь Сергеев каби ҳужумчилар ҳам бор эди. Якунда эса Марат уларнинг соялари остида қолиб кетди. Черан билан Сергеев тинмай гол уриб келишди ва оқибатда Бикмаев ўз вақтини захирада кутишига мажбур бўлди. Статистика шуни кўрсатяптики, Марат «Пахтакор» таркибида 8 та гол урди. Бу ёқда эса Черан билан Сергеев Суперлигада 23 ва 17 тадан гол уриб туришганидан кейин мураббийлар ҳам уларга ишонишда давом этади-да. Клуб Бикмаев билан мавсум охиригача шартнома имзолаганди. Ўзаро битим ниҳоясига етганидан кейин «Пахтакор» у билан шартномани узайтирмади. Бу ёқда эса ҳужумчига собиқ жамоаси – «Локомотив»дан яна қизиқиш пайдо бўлди. Шу тариқа, ҳужумчи бир йиллик танаффусдан кейин термийўлчилар сафига қайтиб келди.\nУшбу ҳужумчининг ҳам яна ортга қайтарилгани жамоанинг олдинги чизиғини кучайтиришига хизмат қилиши шубҳасиз. Темурхўжа 2015 ҳамда 2016 йилги мавсумларда «Локомотив» шарафини ҳимоя қилган. Айнан 2016 йилги чемпионатда Абдуҳолиқов 22 та гол уриб энг яхши тўпурарга айланганди. Шундан сўнг у Қатарнинг «Ал Сайлия» жамоасида тўп сурди. Кейинчалик 2018 йилда яна бир бор «Локо»га қайтган Абдуҳолиқов ўтган йилги мавсумнинг иккинчи ярмида БААнинг «Хорфаккан» жамоасига ўтиб кетганди. Бироқ ҳужумчининг у ердаги фаолияти эрта тугади. У «Хорфаккан» сафида еттита учрашувда иштирок этди. Темирйўлчилар сафида ҳар йили тўпурарлик салоҳиятини кўрсатиб келган ҳужумчининг БААдаги фаолияти кўнгилдагидек чиқмади. Натижада у ерни голсиз тарк этишга мажбур бўлди. «Локо» эса ўтган йилнинг иккинчи ярмида кетган ҳужумчисини яна ортга қайтаришга қарор қилди. Ўз навбатида Темурхўжа ҳам ўзи учун қадрдон бўлган жамоасига қайтишга розилик билдирди. Албатта, бундай ҳужумчи билан «Локомотив» янада кучайишига ишонса бўлади. Айтиш мумкинки, унинг ўрни жамоада роса билинганди.\n«Локомотив» собиқ футболчиларини қайтаришда давом этар экан, навбатдагиси Шерзод Файзиев бўлди. 28 ёшли ўйинчи катта футболга «Машъал» орқали кириб келган. У 2011 ва 2015 йиллар оралиғида муборакликлар таркибида 63 та ўйин ўтказган ва 2 та гол ҳам урган. Шундан кейин унинг фаолиятида ўзгариш юз берди. Натижада Файзиев 2016 йили «Локомотив»га кўчиб ўтган ҳолда икки мавсум давомида темирйўлчилар шарафини ҳимоя қилди. Ўтган вақт давомида ҳимоячи 38 та учрашувда майдонга тушган. Лекин Файзиев «Локо»дан кетганидан кейин жамоаларини тез-тез ўзгартирадиган бўлиб қолди. Аввалига 2018 йилни «Металлург»да ўтказиб, 27 та учрашувда иштирок этган. Ўтган йилги мавсумни эса АГМКда бошлаб «Сўғдиёна»да тугатди. Бу йилдан эса ҳимоячи яна собиқ клубида тўп суриши ойдинлашди.\nЭътибор берган бўлсангиз, собиқ бош мураббий қайтиб келганидан кейин жамоага илгари ўзи билан бирга ишлаган футболчилардан тўрт нафари – Кахи Махарадзе, Марат Бикмаев, Темурхўжа Абдуҳолиқов ва Шерзод Файзиев қайтарилди. Бундан ташқари таркибга яна айрим янги ўйинчилар ҳам жалб этилганлигини айтиш жоиз. Масалан, ҳимоя чизиғини мустаҳкамлаш мақсадида черногориялик Славко Дамяновични айтишимиз мумкин. У марказий ҳимояда тўп суради. Анзур Исмоилов «Пахтакор»га ўтиб кетганидан кейин унинг ўрнини муносиб футболчи билан тўлдириш зарурати туғилганди. «Локомотив» эса бу муаммони айнан Дамянович ёрдамида бартараф этмоқчига ўхшайди. Ушбу футболчи фаолияти давомида Черногориянинг «Морнар Бар», Сутеска Никсич», «Будучност», Сербиянинг «Спартак», «Баска», Венгриянинг «Бекешаба-1912» ҳамда Жанубий Африка Республикасининг «Бидвест» клубларида тўп сурган. 27 ёшли ҳимоячи эркин агент мақомида «Локомотив»га қўшилди. Натижада темирйўлчилар у билан шартнома имзолади. Шунингдек, «Сурхон» сафида тўп сурган ҳужумчи Абдул Азиз Юсупов ҳам «Локомотив»нинг янги футболчисига айланди. Бунга қадар у «Андижон», «Қўқон-1912», «Нефтчи», «Сурхон» каби жамоаларда тўп сурган. Ўтган мавсумда термизликлар таркибида 23 та учрашувда 8 та гол урган. Таркибда Бикмаев ва Абдуҳолиқов сингари ҳужумчилар билан рақобатлашиш унга осон бўлмаслиги аниқ. Аммо мураббийлар унинг иқтидорини инобатга олган ҳолда таклиф қилишган бўлса ажаб эмас. Яъни, уни ҳам «Локо»га ёрдами тегишига ишонишгани учун таклиф этишган. Бу эса Юсупов учун янги чақириқ. Шунингдек, «Машъал», «Андижон», «Металлург» ва «Навбаҳор» клубларида ўйнаган ўнг қанот ярим ҳимоячиси Шаҳзод Шайманов ҳам темирйўлчиларнинг янги аъзосига айланди. Ўтган йили «Навбаҳор»да 20 та учрашувда 2 та гол урган. Таркибга қўшилган футболчилар орасида легионер ҳам борлигини унутмаслик керак. Яқинда россиялик легионер Кирилл Погребянк «Локомотив»га ўтди. Қизиғи, 1992 йилнинг 27 июнь куни таваллуд топган футболчи 2018 йилда «Локомотив»да ўйнаган Николай Погребнякнинг эгизаги ҳисобланади. Ўшанда унинг темирйўлчилар сафидаги фаолияти кўнгилдагидек чиқмаганди. Кириллга тўхталадиган бўлсак, бунга қадар у «Том», «Факель», «Зенит-2», «Балтика» ва «Фалкенберг» (Швеция) жамоаларида тўп сурган. Ҳужум чизиғида тўп сурадиган Кирилл ҳам таниқли Павел Погребнякнинг укаси. Ўтган йили у Швеция жамоасида 19 та учрашувда 2 та гол урган. Қишки йиғин чоғида эса «Локо» мураббийлари россиялик ҳужумчини кўздан кечиришди ва унинг ҳаракатлари маъқул келгани учун шартнома имзолашди.\nЖамоада жиддий йўқотишлар ҳам йўқ эмас. Анзур Исмоилов, Ислом Тўхтахўжаев, Маъмур Икромов, Остон Ўрунов, Асрланмират Аманов, Шерзод Каримов, Йован Жокич, Медина Смит каби футболчилар «Локо»ни тарк этишди. Бундан ташқари, яна бир етакчи футболчи Жамшид Искандеров ҳам фаолиятини Жанубий Корея клубида давом эттирадиган бўлди. Хуллас, жамоа таркибида жиддий ўзгаришлар рўй берди. Шу билан бирга клуб Игнатий Нестеров, Олег Зотеев, Даврон Ҳошимов, Диёр Туропов, Сардор Мирзаев сингари етакчиларни ҳам сақлаб қолди. Балки чемпионатимиз стартигача яна қўшимча ўзгаришлар ҳам бўлиб қолиши мумикн. Бош мураббий Андрей Фёдоров эса ўтган йилги хатоларидан қанчалик хулоса чиқарганини клубдаги иш жараёнида билиб оламиз. Аммо «Локомотив»нинг ўз уйида Тожикистоннинг «Истиқлол» клубидан енгилганини хазм қилиш қийин бўлди. Шу ўринда савол туғилади: «Локо» бош мураббийликка Андрей Фёдоровни қайтариб тўғри йўл тутдими? Унинг олдидаги дастлабки вазифа эса жамоани Осиё Чемпионлар лигаси гуруҳ босқичига олиб чиқиш эди. Бироқ Фёдоров «Локомотив»дан кучли бўлмаган жамоага ютқазди. Ажабланарлиси, ўша учрашувдан сўнг Андрей Витальевич бу мағлубиятни шармандали эмас деб ҳисоблади. Балки унинг учун шундайдир, лекин биз учун бу шармандали мағлубиятдан бошқа нарса эмас. Қолаверса, мураббий эски футболчиларни қайтариш ҳам менинг ишим деб айтиб ўтди. Тўғри, таркибга кимни олишни ва кимга жавоб беришни мураббий ҳал қилади. Чунки натижага фақат у жавоб беради. Ачинарлиси, унинг қайтиши омадсиз бошланди. Клуб энди ўз-ўзидан бор эътиборини ички чемпионатига қаратиши турган гап. Дастлабки уринишдан ўта олмаган Фёдоров чемпионатда жамоасини шоҳсупага етаклай оладими ё йўқми? Бунисини энди вақт кўрсатади.\nФото "Локомотив" Aнталияда машғулотларни бошлади (Фото)


hidoyat.uz – “Мовароуннаҳр” нашриётининг сайти - САЪД ИБН РАБИЪ (РОЗИ-ЯЛЛОҲУ АНҲУ)\nСАЪД ИБН РАБИЪ (РОЗИ-ЯЛЛОҲУ АНҲУ)\nИслом оламида муносиб ўринга эга бўлган бу саҳобанинг тўлиқ исми Саъд ибн Рабиъ ибн Умар (баъзи манбаларда ибн Амр) ибн Абу Зуҳайр ибн Молик ибн Имрул Қайс ибн Молик ибн Саълаба ибн Каъб Хазражий Ансорий бўлиб, туғилган санаси маълум эмас.\nСаъд (розияллоҳу анҳу) қабиласининг ўқимишли, босиқ ва мулоҳазали, сўзга чечан кишиларидан эди. Айниқса, унинг саховати чексиз эди. Мусулмонлар Мадинага кўчиб келганларидан сўнг Расулуллоҳ (соллаллоҳу алайҳи ва саллам)нинг амалга оширган аҳамиятли ишларидан бири – муҳожир ва ансорлар ўртасида дўстлик ришталарини боғлаш бўлди. Саъд (розияллоҳу анҳу)ни Абдураҳмон ибн Авф (розияллоҳу анҳу) билан дўстлаштириб қўйдилар. Шу боис Абдураҳмон ибн Авф (розияллоҳу анҳу)га сидқидилдан боғланди. Бу йўлда мол-давлатини ҳам қурбон қилишдан тоймади. Ҳатто бир куни дўстига Мадинада энг бой одам эканини, хоҳлаган нарсасини беришга тайёрлигини айтди.\nАбдураҳмон ибн Авф унга миннатдорлик билдириб: “Аллоҳ молинг ва бола-чақангга барака берсин, сен яхшиси менга бозорнинг қаердалигини кўрсатиб қўй”, деди. Саъд Абдураҳмонга бозорни кўрсатиб қўйди. Абдураҳмон тижоратини бошлаб юборди...\nАллоҳ таоло ҳазрат Саъд ва у кабилар ҳақида ушбу оятни нозил қилди: «У(муҳожир)лардан аввал бу жой (Мадина)да яшаган ва имонга (ихлос қилганлар). Улар юртларига ҳижрат қилиб келганларни севарлар ва уларга берилган нарсаларга қалбларида ҳасад қилмаслар. Ва гар ўзларининг ҳожатлари бўлса ҳам, (уларни) ўзларидан устун қўярлар. Ким ўз нафсининг бахиллигидан сақланса, ундоқ кишилар, ҳа, ўшалар ютувчилардир» (Ҳашр, 9). Бу оятда ансорларнинг инсоният тарихида мисли кўрилмаган саховатлари ва одамгарчиликлари зикр этилган.\nҲижрий учинчи сана. Шаввол ойининг еттинчи куни, шанба тонги (милодий 625 йил 22 март). Уҳуд воқеаси куни. Саҳобалар орасида Хазраж қабиласининг бошлиқларидан бўлган Саъд (розияллоҳу анҳу) кўринмас эди. Бундан хавотирга тушган Расулуллоҳ (соллаллоҳу алайҳи ва саллам) унга нима бўлганини билиш учун одам юбордилар. Ярадорлар орасида Саъд ибн Рабиъ ҳам бор эди. Пайғамбар (алайҳиссалом) уни эслаб излатганларини эшитгач, бениҳоя таъсирланиб кетди. «Расулуллоҳ (соллаллоҳу алайҳи ва саллам)га саломимни етказ ва у зотга Саъд ибн Рабиъ: “Аллоҳ бирор пайғамбарни уммати номидан яхшилик билан мукофотласа, Сизни ўшанинг афзали билан мукофотласин!” деб айтгин. Қавмимга айтинглар, Расулуллоҳга берган аҳдида қаттиқ турсин. Худонинг номи билан қасамёд қиламанки, агар ваъдасида туришмаса, у дунёда менинг юзимга қарашолмайди», деди. Сўнг у вафот этди. Расулуллоҳ (соллаллоҳу алайҳи ва саллам)га унинг хабарини етказишди.\nЖобир ибн Абдуллоҳ (розияллоҳу анҳу) ривоят қилади: Бир аёл икки қизини олиб келиб: “Ё Расулуллоҳ, булар Саъд ибн Рабиънинг қизлари. У Уҳудда ўлдирилган. Қизларнинг амакиси уларнинг моли ва меросига эга чиқди. Қизларга ҳеч нарса бермади. Шунга нима дейсиз? Аллоҳга қасамки, улар мол-мулклари бўлсагина эрга тегишлари мумкин”, деди. Шу воқеадан сўнг мерос оятлари нозил бўлди: «Аллоҳ фарзандларингизга (мерос тақсимида) бир ўғил учун икки қиз улуши баробарида (беришни) буюради. Агар (меросхўрлар) иккидан ортиқ аёл бўлса, уларга (марҳум) қолдирган нарсанинг учдан иккиси, агар якка қиз бўлса, унга (мероснинг) ярми (берилур). Агар (марҳумнинг) фарзанди бўлса, ота-онасининг ҳар бирига қолдирган нарса (мерос)нинг олтидан бири (берилур)...» (Нисо, 11).\nРасулуллоҳ (соллаллоҳу алайҳи ва саллам) менга: “Аёл ва ҳамроҳларини чақириб кел”, дедилар. Қизларнинг амакисига: “Иккала қизга мероснинг учдан икки қисмини бер, онасига саккиздан бирини бер, қолгани сенга”, дедилар.\nҲазрат Умар (розияллоҳу анҳу) Абу Бакр (розияллоҳу анҳу)нинг олдига кирганида у Саъд ибн Рабиънинг кичик қизалоғини кўтариб, уни ўпиб турганди. Ҳазрат Умар (розияллоҳу анҳу) қизчанинг кимлигини сўраганида Абу Бакр (розияллоҳу анҳу): “Бу биздан яхшироқ бўлган киши Саъд ибн Рабиънинг қизидир. У Ақаба куни вакиллардан бири бўлган”, деб жавоб берди.\nАбдулмалик ибн Ҳишомнинг “Ас-Сийратун Набавия”,\nСаъд Юсуф Абду Азизнинг “Рижалун ва Ниса ҳавлар Расул” китоблари асосида\nТошкент ислом институти 3-курс талабaси\n840 марта ўқилган.


Гвардиола: "Манчестер Сити" ҳали ҳам ЕЧЛда ғолиб чиқишга тайёр эмас - Offside.uz – Offside'да бўлинг, офсайдда қолманг!\nУнинг жамоаси кўп гол урмоқда, аммо...\n“Манчестер Сити” клуби бош мураббийи Хосеп Гвардиола жамоаси ҳали ҳам Чемпионлар лигасида ғолиб чиқишга тайёр эмаслигни айтди.\n“Одамлар Чемпионлар лигасидаги ғолиблик ҳақида гапиришмоқда. Аммо, биз ҳали ҳам буни уддалашга тайёр эмасмиз. Биз жуда кўп вазият яратамиз, аммо, улардан фойдалана олмаймиз. Лекин, жамоани яхшилаш мумкин. Сўнгги икки мавсумдан буён жуда кўп гол ураяпмиз, бироқ бу борадаги ишларни яна давом эттиришимиз керак”, - дейди Гвардиола.\nЭслатиб ўтамиз, Гвардиола сўнгги бор Чемпионлар лигасини 2011 йилда “Барселона” билан бирга қўлга киритган эди.\n“Манчестер Сити”нинг ЕЧЛдаги энг яхши натижаси эса 2016/16 йилги мавсумга тўғри келади. Ўшанда “шаҳарликлар” мусобақа ярим финалига қадар етиб бора олишган эди.\n21/10, 13:40 0


Telegraph: Париждаги терактлардан сўнг Бельгия яҳудийлари мамлакатни тарк этмоқда\nПарижда ҳамда Европанинг бошқа ҳудудларида содир бўлган бир қатор қўпорувчилик ҳаракатларидан сўнг Бельгия ҳудудида истиқомат қилиб келаётган 45 минг яҳудийнинг кўпчилиги мамлакатдан кетиш имкониятини қидирмоқда, деб ёзади The Telegraph газетаси.\nБельгия сионистик уюшмасининг собиқ раҳбари Бетти Дан айни пайтда Бельгия унинг жамоаси учун хавфсиз эканлиги борасида жиддий шубҳаларини айтиб ўтди. Унинг сўзларига қараганда, портлашлар содир этилишдан сўнг унга ҳар ҳафта камида бир киши мурожаат қилиб, мамлакатни тарк этиш имкониятларини суриштирган. Аммо терактлардан сўнг бунда сўровлар кунига бештани ташкил қилмоқда.\n“Бир неча йил муқаддам бундай сўров билан мурожаат қиладиганлар асосан нафақахўрлар эди, улар Исроил пойтахтида яшашни исташарди. Бугун бу болаларга эга бўлган ёш инсонлар, улар бу ерда ҳамма нарсани ташлаб, уйларини сотиб юборишга мажбур. Улар қўрқиб қолди”, - вазиятни тушунтирди аёл.\nДан хонимнинг ўзи ҳам яқин орада оиласи билан Тель-Авивга кетишни режалаштираётганини, аммо Бельгия унинг она ватани бўлгани учун бу қарор унга оғир келганини тан олди.\nЯҳудий жамоаси етакчилари Бельгияда антисемитизмнинг (яҳудийларга нисбатан нафратнинг) ўсиб бораётганидан, бундай кайфиятлар асосан келиб чиқиши араб бўлган ёшлар орасида кучайиб бораётганидан огоҳлантирмоқда.\nЎтган ҳафта якунида Бельгия полицияси теракт хавфи боис кўчаларни назорат қилаётган эди. Ўшанда Иккинчи жаҳон урушидан буён биринчи марта яҳудий синагогаси шаббатда ёпилишга мажбур бўлди. Шу билан боғлиқ равишда Бельгия раввини Гиги Авраам “яҳудийлар уйларида ибодат қилмоқда, бу дегани уларнинг Европада келажаги йўқдир”, деб таъкидлади.


Юрий Саркисян «Навбаҳор»ни бошқариши мумкин\n16:20 / 03.08.2016\nФарғонанинг «Нефтчи» клуби билан ўзбек футболида сезиларли из қолдирган, Ўзбекистон футболининг тирик афсонаси Юрий Саркисян Наманганнинг «Навбаҳор» клубида иш бошлаши мумкин. Бу ҳақда Tribuna.Uz хабар бермоқда.\nМанбада айтилишича, «Навбаҳор» мураббийга таклиф билан чиққан ва Саркисян таклифни қабул қиладиган бўлса, Наманганда иш бошлаши мумкин.\nЎтган мавсум якунлангач, Фарғонанинг «Нефтчи» клуби Саркисянни жамоага қайтариши мумкин экани ҳақида айтилганди. Мураббий айни вақтда Тошкентинг «Бунёдор» жамоасида маслаҳатчи мураббий лавозимида ишлайди.\nСаркисян «Нефтчи» билан 26 йилдан кўпроқ ишлаган ва беш марта Ўзбекистон чемпиони бўлган. 2013 йилда «Нефтчи» Саркисянни ҳеч қандай огоҳлантиришсиз, мураббийнинг ўзига ҳам айтмай ишдан бўшатган эди.\nУзоқ йиллар давомида «Нефтчи»ни шакллантирган мураббийга нисбатан водий жамоасининг бундай ҳурматсизлиги ўзбек мухлисларининг ғазабини келтирган эди.


Ўзбекистонлик муҳожирни талаган рус полициячилари қамалди\n12 апрел 2021, Тошкент вақти: 02:37\nСанкт-Петербургнинг Приморск туман суди ўзбекистонлик меҳнат муҳожирига нисбатан ноқонуний муносабатда бўлган уч нафар полициячини 2,5 йилдан 3 йилгача озодликдан маҳрум қилди.\nТерговнинг билдиришича, 2015 йилнинг март ойида патрул-пост хизмати ходимлари Стефан Андрейченко, Николай Горбатов ва Михаил Циганов «Черная речка» метро станцияси олдида Ўзбекистон ва Тожикистоннинг икки нафар фуқаросини ҳужжат текшириш мақсадида тўхтатган. Аммо муҳожирларнинг олдида ҳужжатлари бўлмаган.\nПолициячилар протокол тузиш ўрнига ноқонуний равишда муҳожирларнинг чўнтакларини ковлаган, ҳақоратлаган ва депортация билан таҳдид қилган. Улар муҳожирлардан 8 минг рубль ва мобил телефонни тортиб олган.


Жиззахда ташкил этилган шахмат турнири ғолибларига O’zLiDePнинг диплом ва эсталик совғалари топширилди | O'zLiDeP\nЖиззахда ташкил этилган шахмат турнири ғолибларига O’zLiDePнинг диплом ва эсталик совғалари топширилди\nХалқимизда, соғ танда – соғлом ақл, деган ибора бор. Бу бежиз айтилмаган. Чунки, жисмоний тарбия ва спорт билан ошно тутинган киши ҳам жисман, ҳам маънан чиниқиши исбот талаб қилмайдиган ҳақиқат. Қолаверса, спорт беллашувлари тақдим этадиган завқ, ҳаяжон ва руҳий кўтаринкилик лаҳзаларининг ўрни бўлак.\nO’zLiDeP Сиёсий Кенгаши Ижроия қўмитаси ҳамда Ўзбекистон Миллий олимпия Қўмитаси ўртасидаги ўзаро ҳамкорлик бўйича имзоланган битим партия фаолларини оммавий спортга жалб этишда жуда қўл келмоқда.\nАйни пайтда Жиззахда битим ижросини таъминлаш мақсадида “Спортни сев, спорт билан яша!” шиори остида спортнинг 6 та тури бўйича ўтказилаётган мусобақаларининг финал босқичи ғолиблари аниқланмоқда.\nШахмат бўйича бўлиб ўтаётган мусобоқаларда вилоятнинг барча туманлари ва Жиззах шаҳридан ўз ҳудудларида ғолибликни қўлга киритган шахматчилар иштирок этди. 17 ёшдан 30 ёшгача, 30 ёшдан 60 ёшгача ва 60 ёшдан юқори бўлган уч ёш тоифасидаги беллашувларда 78 нафар “Ақл гимнастикаси” ишқибозлари ўзаро куч синашди.\nҚизғин курашларга бой ўтган беллашувларда биринчи ёш тоифасида Жиззахлик Раҳмон Сулаймонов, иккинчи ёш тоифасида зоминлик Баҳодир Ғойибназаров, учинчи ёш тоифасида яна бир Жиззах шаҳри вакили Ҳасан Фозиловлар ғолиб деб топилди.\nХотин-қизлар ўртасида бўлиб ўтган мусобоқаларда эса, бахмаллик Бувраҳима Сиддиқова, мирзачўллик Жаҳонгул Қушбоқова, форишлик Азиза Қўйчиеваларга тенг келадиганлар топилмади.\nОлам-олам ҳаяжонли лаҳзаларни бахш этган мусобоқалар якунида ғолиб ва совриндорлар, шунингдек, “Энг яхши шахматчи” ва “Энг ёш шахматчи” каби номинация эгалари аниқланиб, O’zLiDeP Жиззах вилоят ҳудудий партия ташкилотининг Фахрий ёрлиқ, диплом ва эсталик совғалари билан тақдирланди.


Хозирги вақтда: 23 авг 2019, 20:34\nНатижалар сони 20\n16 Июн 2019, 06:31\nМавзу: Руҳий тушкунлик борасида\nРуҳий тушкунлик борасида\nАссалому алайкум! Аллоҳ ишларингизга, вақтингизга барокатлар берсин! Бир танишим қаттиқ руҳий тушкунликка тушиб қолган. Шунинг учун сиздан юзма-юз маслаҳат олмоқчи. Бунинг иложи борми? Раҳмат.\nРаҳмат, Аллоҳ рози бўлсин.\n10 ноя 2018, 14:06\nАссалому алайкум, Одинахон опа! Ҳамкасбимга кўпчилик ҳар хил нарсалар тиктиришган ва олиб кетишмаган, айримлари кўчиб кетган, айримларига қўнғироқ қилиб “олиб кетинг”, деса ҳам олиб кетишмаган. Уларни нима қилай деяптилар? Жавобингиз учун раҳмат.\n09 ноя 2018, 14:52\nМавзу: Мавлид ўқитиш ҳақида\nМавлид ўқитиш ҳақида\nАссалому алайкум устоза Одинахон опа! Илоҳим, Аллоҳнинг Ўзи сизга қувват ато этсин. Мавлидни албатта отин ойиларни чақириб ўқитиш керакми ёки ўзимиз ўқисак ҳам бўладими? Илтимос шу ҳақида батафсил маълумот берсангиз. Олдиндан раҳмат.\nМавзу: Талоқ ҳақида\nАссалому алайкум Одинахон опа! Аллоҳ умрингизни узун қилсин илоҳим. Мана уч йилдирки, қизим билан ота уйимда яшаймиз. Шу вақтгача қизимнинг отаси менга икки маротаба “уч талоқсан” деган. Ора-чора хабар олиб туради. Энди “қизимиз учун яшаймиз” деяпти. “Талоқ бергансиз” десам, “ҳаётда ҳамма нарса бўл...\n02 Июл 2018, 17:01\nМавзу: Зам сура\nЖавоб: Зам сура\nRahmat Alloh rozi bo‘lsin sizdan.\nАссалому алайкум Одинахон опа. Қимматли вақтингизни олганим учун узр сўрайман. 1) Зам сура қилиб, фақат бирдан уч оятгача тиловат қилинадими? Ундан кўпроқ тиловат қилса бўлмайдими? 2) Агар бир оятни ёд олаётган бўлса, ўша оятни (суранинг бошими, ўртасими, охирими) зам қилса бўладими...\n04 май 2018, 00:05\nАссалому алайкум! Опамни келин бўлиб тушган жойларини озиқ-овқат дўконлари бор. Озиқ-овқатдан ташқари ароқ билан ҳам тижорат қилишади. Ҳар гал борганимда уларникидан бирор нима истеъмол қилишга ўйланиб қоламан. Маслаҳат беринг, илтимос, қандай йўл тутай?\n03 май 2018, 23:44\nМавзу: Намоз ва тиловат\nЖавоб: Намоз ва тиловат\nRahmat ustozam! Alloh umrizni uzun va barokatli qilsin ilohim!


14:29 / 02.11.2016\nШифокорлар ўтказган тадқиқот натижаларига кўра, қувват берувчи ичимликларни истеъмол қилиш гепатит касаллигини юзага келтириши мумкин. Тиббиёт соҳаси ходимлари BMJ Case Reports журналида чоп этилган мақолада, 50 ёшли эркакнинг ўткир жигар фаолияти бузилиши билан шифохонага ётқизилгани ҳақида сўз юритишган. Бунга беморнинг уч ҳафта мобайнида кунига 4-5тагача қувват берувчи ичимлик ичгани сабаб бўлган.\nМаълум бўлишича, бемор қувватлантирувчи ичимликларни ичишни бошлаганидан кейин, унинг саломатлиги ёмонлашган. Иштаҳаси йўқолиб, қорин соҳасидаги оғриқдан азият чеккан. Дастлаб у гриппни юқтирганини гумон қилган, бироқ, териси сарғайиб, пешобининг туси ўзгаргач, ташвиши кучайган. У чарчоққа қарши қувват берувчи ичимликларни кўп миқдорда истеъмол қилаётган бўлган.\nЛаборатория текширувлари жигар ферментларида трансаминазнинг кўп миқдорини кўрсатган. Бу эса, жигарнинг зарарланганини билдиради. Жигарнинг биопсияси жиддий сариқ касаллигини келтириб чиқарган. Таркибида никотин кислотаси кўп бўлган ичимликларни меъёридан ортиқ истеъмол қилиш шундай нохуш ҳолатга олиб келган.\nШифокорларнинг сўзларига кўра, қувват берувчи ичимликлар бозори кенгайиб бораётган бир вақтда, бу каби ичимликларни хуш кўрувчилар уларнинг хавфидан ҳам огоҳ бўлишлари лозим.Уларнинг таркибидаги витаминлар ва озиқ моддалар, хусусан ниацин кунлик тавсия қилинган меъёрдан бир неча маротаба ортиқдир. Шундай экан, соғлиғингизни маблағингиз ҳисобига бой берманг.\nшифокорлар Тадқиқот қувват берувчи ичимликлар


Муҳожирга пенсияни ким беради?\n20 апрел 2021, Тошкент вақти: 15:38\nБугунги ишсизликдан қочиб¸ яқин ва узоқ хориждан вақтинчалик қўним топган миллионлаб меҳнат муҳожирлари ўз келажаклари бугундан ҳам қоронғуроқ эканидан ташвишда.\nЧет элларда, хусусан Россияда ишлаб юрган ўзбекистонлик меҳнат мигрантлари эрта ўтиб-индинга, кексайганда пенсия оладими? Бу савол билан, яқинда Озодликка ана шундай мигрантлардан бири мурожаат қилди.\nЎзбекистонлик меҳнат муҳожирларининг Москвадаги “Ватандош” жамияти раҳбари Усмонали Баратовнинг фикрича, Озодликка мурожаат қилган муҳожирни қизиқтираётган масала ўта долзарбдир:\n- Сарвар ака¸ жуда ҳам яхши темани очдингиз. Меҳнат мигрантлари бу ерда фактический налог тўлайди. 13 фоиз даромад солиғи¸ бир фоиз пенсия фондига тўлайди. Аммо бирортаси кейинчалик пенсияга ўтказганини билмайман. Буларнинг пенсионный отчисление пуллари қаëққа кетаяпти? Бу миллиард-миллиард доллар пуллар қаëққа учиб кетаяпти? Шундан келиб чиқаяптики¸ бунақа меҳнат мигрантларини ишлатиш Россияга выгодно. Улар ҳеч қанақа қозғоларнинг орқасидан югурмайди. Ишлади кетди¸ деб зорланади “Ватандош” жамияти раҳбари Усмонали Баратов.\nБироқ Наманган вилоят Молия бошқармасининг пенсия таъминоти бўйича мутахассиси фикрича, (жорий йил 1 январидан бошлаб пенсия таъминоти масалалари билан Молия вазирлиги шуғулланмоқда) Россияда юрган ўзбекистонлик меҳнат мигрантлари ташвиш чекмасалар ҳам бўлади.\n- Россия корхона ва ташкилотларида ишлаëтганлар Россия федерацияси бюджет ташкилот жамғармасига тўланган маблағлари тўғрисида маълумотнома¸ иш ҳақи тўғрисида справка олади.\nОзодлик: Демак¸ Россияда қонуний ишлаëтган бўлса¸ у ерда пенсияга пул ўтказган бўлади. Ўша ердан...\n- Пул ўтказган бўлади. Бу давлатлараро шартномада кўрсатилган.\nОзодлик: Ва у кейин пенсиясини Ўзбекистондан олаверади.\n- Бу ерга келгандан кейин пенсияга чиқаëтган маҳалда пенсияни тайинлаш асосан иш ҳақи ва иш стажига боғлиқ бўлади. Шунинг учун у ерда ишлаган иш стажларини у ерда ўтказилган маблағларига қараб туриб стажга олиш олмаслик тартиби ҳал бўлади. 60 ëшга етган бўлса¸ Россияда ишлаган даврлари ҳам тўлиқ унинг меҳнат фаолиятига қўшилади¸ дейди Наманган вилоят Молия бошқармаси мутахассиси.\nДемак, Россияда легал ишлаётган ўзбекистонлик меҳнат мигрантлари келажакда Ўзбекистон ҳукуматидан пенсия олишга умид қилиши учун қонуний асослар бор.\nМДҲ Ижроия қўмитаси сайтида куни кеча пайдо бўлган маъумотга қараганда, 3-4 феврал кунлари Ҳамдуўстликка аъзо давлатлар экспертлари пенсия масалаларини муҳокама қилган.\nПенсия таъминоти масалалари шу пайтгача МДҲ мамлакатларида 1992 йил, 13 мартида амзоланган келишув асосида ҳал қилинмоқда.\nНаманган вилоят Молия бошқармаси мутахассиси, афтидан ана ўша ҳужжатни назарда тутаяпти.\nМДҲ Ижроия қўмитаси сайтининг хабар қилишича, Ҳамдўстлик экспертлари шу кунда анча “эскириб” қолган келишувга ўзгартишлар киритиш устида ишламоқда. Экспертларнинг таклифлари 1 апрел куни тайёр бўлади.\nКўп томонлама ёки икки томонлама келишувлар қонуний ишлаётган меҳнат мигрантлари муаммоларини ҳал қилиши мумкин.\nБироқ Россияда юрган миллионлаб ўзбекистонликларнинг ҳаммасини ҳам қонуний ишлаяпти, деб бўлмайди.\nМосквадаги “Ватандош” жамияти раҳбари Усмонали Баратовнинг ҳисоб-китобича, ўзбекистонлик меҳнат муҳожирларининг ярмидан кўпи нолегал ишламоқда.\n- 60-70¸ энди бундан буëғи квота бўлгани кўпроқ бўлса керак¸ 80 фоизгача етса керак ëз даврида. Квота чекланган. Квотани пулга ҳам сотишаяпти. Ҳозир Москвада бир йиллик квота 15-16 минг рублга чиқиб кетди. (Россия ҳукумати ажратган квоталар доирасидаги битта иш ўрнини эгаллашга имкон берувчи ҳужжатни олиб бериш учун “учар”лар белгилаган нархни айтаяпти суҳбатдошимиз) Москва вилоятида 18 минг рублга чиқиб кетди. Меҳнат мигрантларида унақа пул йўқ. Неформалный регистрацияга ҳам пул тўлашади. Ҳар қандай милиция тўхтатса¸ унга 100-200 сўм пивога беришади. Ëтар жойга пул тўлайди. У бу пулларни чиқариб¸ бола-чақасига пул тўлаши керак. Улар бу ерда қул¸ дейди Усмонали Баратов.\nДемак, ўзбекистонлик меҳнат муҳожири Россияда легал ишлашни истайди, лекин бу бир томондан квоталарнинг чеклангани, иккинчи томондан коррупциянинг авж олгани сабабли имконсиздир.\nНолегалликка маҳкум меҳнат мигрантлари эса, Ўзбекистонга қайтгач пенсияга умид қилмасалар ҳам бўлаверади.\nНаманган вилоят Молия бошқармаси мутахассиси билан суҳбатга қайтамиз:\nОзодлик: Россияда ноқонуний ишлаëтган бўлсачи?\n- Йўқ. Ноқонуний ишлаëтганларга рухсат берилмаган¸ дейди Наманган вилоят Молия бошқармаси мутахассиси.\nВа ниҳоят яна бир савол.\nОзодлик: Ўзбекистоннинг ўзида бирор жойда рўйхатдан ўтмасдан бир кун уникида¸ бир кун буникида мардикорлик қилиб ëки устачилик қилиб юрган одам бўлса¸ иш берувчи унинг пенсия жамғармасига пул ўтказмайди. Бунинг тақдири нима бўлади?\n- Улар хусусий тадбиркор сифатида рўйхатдан ўтишлари шарт. Рўйхатдан ўтганда тўланган бадаллар бўлади. Энг кам иш ҳақининг 50 фоизи миқдорида. Агар ўша бадалларни тўлаган бўлса¸ пенсия ишлаб чиқаришга у ишлаган даврлар ҳам тўлиқ стажга ўтади. Лекин ноқонуний йўллар билан ишлаганларники ўтмайди.\nОзодлик: Агар бирор жойда рўйхатдан ўтмаган бўлса¸...\n- Йўқ¸ йўқ¸ йўқ. Ўтмайди¸ дейди Наманган вилоят Молия бошқармаси мутахассиси.\nХуллас, "Ўзинг учун ўл, етим!"


- 2012 йил 15 февраль ойида, Узбекистон Амалий санъат музейида «Мустахкам оила йили»га багишлаб юкоридаги мавзуда кургазма булиб утди.\nКургазманинг очилиш маросимида Узбекистон Маданият ва спорт ишлари вазири Турсунали Кузиев, Украина Миллий академияси президенти Андрей Чебикин ва\nКорея Республикаси делегацияси рахбари DAEGU HAANY университета президенти, профессор Lee Joon Koo, шунингдек, мазкур Олий укув юрти Department of Safety and Environmental Prevention департаменти профессори Seok Wan Kim мехмонларга узларининг илик сузларини айтишди.\nCузга чикканлар, жумладан, бухоролик машхур сулолавий зардуз усталарнинг учинчи авлоди Махфуза Салимованинг экспозициялардан бирида намойиш этилган зардузлик санъати намуналарининг мухим ахамиятини хам таъкидлаб утишди. Зардузнинг ижоди купкиррали, у нафакат пешанабанд, зардузи дуппи, балки турли хажмдаги безакли деворий намоёнлар, кичик каштачилик буюмлари, зардузи ёстик жилдлар ва елпигичларни хам дид ва кунт билан тикади.\nШу муносабат билан боглик равишда таъкидлаб утиладики, мазкур санъат тури канчалик ажойиб булиши билан бирга у кадимий манбалар билан узлуксиз алокадор. Мисол учун кадимшунослик материаллари заргарлик санъати Узбекистон худудида эрамизнинг биринчи асрларида хам ривожланганлигидан далолат беради. XVIII – XIX асрларда санъатнинг бу тури факат Бухорода Амир саройи кошида мавжуд булган ва улар факат амир-амалдорлар ва бадавлат одамларга хизмат килган. У пайтларда зардузлик билан факат эркаклар шугулланишган. Бирок хозирги кунда бу санъат билан, асосан, аёллар шугулланишади. Кадимдан заргарлик буюмлари тилла ёки кумуш иплар билан тикилган ва улар жуда куркам, бой куринишга эга булган. Зардузлик кийимлари учун, асосан, бахмал матосидан фойдаланишган ва у кийимга куркамлик бахш этган. 40га якин заргарлик чоклари булиб улар кадим замонлардан мавжуд. Кейинчалик купчилик заргарлик чоклари йуколиб кетган, лекин янгилари кашф этилган. Мазкур кургазмада Махфуза Салимова иштирокчиларни узининг оила аъзолари билан таништирди. Оилада зардузлик санъати сирлари авлоддан-авлодга жуда эхтиёткорлик билан берилган. Унинг бувиси Курбоной ая ва онаси Малика бувилар бутун умр заргарлик билан шугулланишган. Уларнинг сабр-каноатлари, сехрли куллари билан заргарлик санъатининг ноёб намуналари, фахрий буюмлари яратилиб келинмокда. Бу ишга мухаббат Махфуза Салимовада у Бухоро Заргарлик фабрикасида ишлаб юрган кезларида уйгонган. Унинг биринчи мустакил иши «садбарг» мавзусидаги композиция туширилган дуппидир. Отаси ва узтози Нурмухаммад Султоновдан урганган заргарлик сир-асрорларини Махфуза бугунги кунда уз фарзандларига ва шогирдларига ургатмокда.\nМохир заргар АКШ, Швеция, Япония, Хитой, Англияда булиб утадиган амалий санъат савдо-кургазмаларида доимий катнашиб келади. Махфуза Салимова «Ташаббус – 2003» Президент совринининг «Энг яхши ишбиланмон аёл» номинацияси лауреати. Заргар ва унинг шогирдлари томонидан бажарилган заргарлик буюмлари музей ва шахсий коллекциялардан юксак урин олиб келмокда.\nМузей худудида, кириш кисми музей ховлисига караган тарзда курилган учта бадиий буюмлар дукони жойлашган. Уларда Урта Осиё худудида кулда бажарилган амалий-безак санъати ва хунармандчилик буюмларининг куп турлари мавжуд.\nБулар орасида тасвирий санъат асарлари, чинни буюмлар, гиламлар, каштачилик буюмлари (сузана, ойна-халта, зардевор, каштали кийимлар ва бошкалар), миллий матолар, эсдалик совга буюмлари, кандакорлик ва локли миниатюра намуналари мавжуд. Шунинг билан биргаликда исталган турдаги амалий санъат буюмларига буюртмалар бериш имконияти бор. Буюмларни харид килиш мумкин.


Ўзбекистонда 2022 йилда аҳолини рўйхатга олиш ўтказилади » Навбахор тумани хокимлиги\nYangiliklar Муаллиф:\tinfo - июл 16, 2019\nЎзбекистонда 2022 йилда аҳолини рўйхатга олиш ўтказилади. Бу Ўзбекистон Республикаси Президентининг «Ўзбекистон Республикасида 2022 йилда аҳолини рўйхатга олишни ўтказиш концепциясини тасдиқлаш тўғрисида»ги фармонида белгиланган.\nФармонда келтирилишича, мустақиллик йилларида Ўзбекистонда аҳолини рўйхатга олиш ўтказилмаган. Аҳоли сонига, ёш-жинс таркибига кескин таъсир кўрсатган ўзгаришлар, Республика ҳудудидаги аҳоли жойлашуви хусусиятлари ва бошқа ижтимоий-демографик ўзига хосликлар аҳолининг жорий ҳисобига оид мавжуд маълумотларни қўллашни сезиларли даражада чекламоқда.\nБМТнинг 2015 йил 10 июндаги «2020 йилда аҳоли ва уй-жой фондини рўйхатга олиш борасидаги принциплар ва тавсиялар» резолюциясига таяниб, аъзо давлатларни 2020 йилда Бутунжаҳон аҳоли ва уй-жой фондини рўйхатга олиш дастури доирасида аҳоли ва уй-жой фондини рўйхатга олишга тааллуқли халқаро ва ҳудудий тавсияларни инобатга олган ҳолда камида бир марта аҳоли ва уй-жой фондини рўйхатга олишни ўтказишни қатъий даъват этади.\nҲужжат билан Ўзбекистонда 2022 йилда аҳолини рўйхатга олишни ўтказиш концепцияси;\nЎзбекистонда 2022 йилда аҳолини рўйхатга олишни ўтказишга доир комплекс чора-тадбирлар дастури;\nЎзбекистонда 2022 йилда аҳолини рўйхатга олишни ўтказишга кўмаклашиш бўйича республика комиссияси таркиби тасдиқланди.\nҚорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари ҳузурида 2022 йилда аҳолини рўйхатга олишни ўтказишга кўмаклашиш бўйича ҳудудий комиссиялар ташкил этилиши белгиланди.\nДавлат статистика қўмитаси, Иқтисодиёт ва саноат вазирлиги, Молия вазирлиги, Ички ишлар вазирлиги, Адлия вазирлиги бошқа манфаатдор вазирлик ва идоралар билан биргаликда 2019 йил 1- июлга қадар «Аҳолини рўйхатга олиш тўғрисида»ги қонун лойиҳасини ишлаб чиқиши ва ҳукуматга киритиши топширилди.\nМаълумот учун, Ўзбекистонда охирги бор аҳолини рўйхатга олиш 1989 йилда ўтказилган.\nЭслатиб ўтамиз, олднроқ Давлат статистика қўмитаси мамлакат аҳолисини 2020 йилда рўйхатга олишни режалаштираётганини белгиланганди.


Нима учун аччиқ таомларни хуш кўрамиз » Скачать музыку бесплатно новинки музыки 2016-2017\nНима учун аччиқ таомларни хуш кўрамиз\nАйримлар ҳар бир таомни аччиқ қалампир билан истеъмол қилса, айримлар қалампирли таомдан узоқда юради. Аслида қалампирдаги фаол моддалар барчага бир хилда таъсир қилади. Хўш, унда нима учун ҳамма аччиқ қалампирга ҳар хил муносабатда бўлади? Миядаги фикр Аччиқ қалампир аччиқ таомлардан узоқроқ юрадиганларга кучли таъсир кўрсатади. Бу онг билан боғлиқ бўлиб, аччиқ таомни ёқтирмайдиганлар учун қалампирнинг таъсири бир неча баробар ошиб кетади. Парҳезшуносларнинг айтишларича, аччиқ таом меъёрида фаолият юритадиган овқат ҳазм қилиш тизими учун асло зарарли эмас. Капсаицин ва рецепторлар Капсаицин — қалампирга аччиқ таъм берувчи модда. Айнан у рецепторларга таъсир кўрсатиб, нафас олишимизни қийинлаштириб юборади. Бу хавфлидек туюлиши мумкин, лекин у худди ялпизли сақич чайнаган ҳолатдагидек таъсир кўрсатади, фақат совуқнинг ўрнига иссиқни ҳис қиласиз. Тарки одат Аччиқ таомларни хуш кўрувчилар туғилганиданоқ эмас, йиллар давомида аччиқни ёқтириб қолувчиларга айланишганини таъкидлашади. Аччиқ таомларга ўрганиб қолиш қалампирнинг таъсирига кўникиш ҳисобига пайдо бўлади. Ҳиндистон ва Мексикада болаликдан бошлаб аччиқ таомлар истеъмол қилишгани боис улар қалампирнинг аччиғига чидамли бўлиб етишадилар. Юқори ҳарорат Аччиқ қалампир табиий термогеник ҳисобланади — у тана ҳароратини кўтаради. Шунинг учун аччиқ таомларни хуш кўрувчилар иссиқ иқлимда истиқомат қилувчи кишилардир — ташқи ва ички муҳит шу ҳолатда бир-бирига мос келади. Бундан ташқари, аччиқ қалампир кайфиятни кўтарувчи эндорфин моддаси ишлаб чиқарилишига сабаб бўлади. Manba: xabardor.uz Навигация


Президент вилоят раҳбарларига 2021 йилда 1,6 миллиондан ортиқ иш ўрни яратиш бўйича топшириқ берди - Zamin.uz\n14:50 / 11.02.2021\nПрезидент вилоят раҳбарларига 2021 йилда 1,6 миллиондан ортиқ иш ўрни яратиш бўйича топшириқ берди\nПрезидент Шавкат Мирзиёев Давлат дастурига бағишланган йиғилишда ҳудудлар раҳбарларига аҳоли бандлигини таъминлаш бўйича кўрсатма берди, деб хабар қилади «Gazeta.uz».\nПрезидент йиғилишда деҳқончилик билан шуғулланиш истагида бўлган ёшларга суғориладиган ерлардан 10 сотихдан 1 гектаргача ер ажратиш бошланганлигини қайд этган. «Бу жараёнда кенг жамоатчилик фикри, иштироки ҳам таъминланмоқда», — дейди у.\n«Ер ажратиш жараёнларида адолат ва ҳалоллик бош мезон бўлиши, буни бош прокурор Йўлдошев шахсан назоратга олиши зарур», — дея таъкидлаган давлат раҳбари.\nБундан ташқари, Шавкат Мирзиёев 2021 йилда Қорақалпоғистон республикаси ва вилоят раҳбарлари қанча иш ўринлари яратиши кераклигига ҳам тўхталиб ўтган. Президент топшириғига кўра, ҳудудлар раҳбарлари жами 1 миллион 659 минг кишини иш билан таъминлаши керак бўлади.\nУнга кўра ҳудудлар бўйича фуқаролар бандлиги қуйидагича таъминланиши керак:\nМурат Камалов (Қорақалпоғистон Жўқорғи Кенгеси раиси) — 72 минг нафар;\nШуҳрат Абдураҳмонов (Андижон вилояти ҳокими) — 220 минг;\nБотир Зарипов (Бухоро вилояти ҳокими) — 82 минг;\nЭргаш Солиев (Жиззах вилояти ҳокими) — 131 минг;\nЗоир Мирзаев (Қашқадарё вилояти ҳокими) — 162 минг;\nҚобул Турсунов (Навоий вилояти ҳокими) — 60 минг;\nШавкат Абдураззоқов (Наманган вилояти ҳокими) — 200 минг;\nЭркинжон Турдимов (Самарқанд вилояти ҳокими) — 160 минг;\nТўра Боболов (Сурхондарё вилояти ҳокими) — 85 минг;\nҒофуржон Мирзаев (Сирдарё вилояти ҳокими) — 62 минг;\nДаврон Ҳидоятов (Тошкент вилояти ҳокими) — 110 минг;\nХайрулла Бозоров (Фарғона вилояти ҳокими) — 240 минг;\nФарҳод Эрмонов (Хоразм вилояти ҳокими) — 75 минг нафар фуқаро.\nЭслатиб ўтамиз, «Ёшларни қўллаб-қувватлаш ва аҳоли саломатлигини мустаҳкамлаш йили» давлат дастури ижросини самарали ташкил этиш масалалари юзасидан ўтказилган видеоселектор йиғилишида Шавкат Мирзиёев дастурдан асосий мақсад қоғоз ёки ҳисобот эмас, балки одамлар ҳаётида ижобий ўзгаришлар қилиш эканлигини таъкидлаган. “Замин” янгиликларини “Twitter”да кузатиб боринг\nБу йил 10 та вилоятда Президент мактаблари очилади\n11-05-2021, 17:47, Жамият\nЎзбекистонда долларнинг расмий курси қаторасига учинчи кун кўтарилди\n11-05-2021, 19:00, Иқтисодиёт\n11-05-2021, 19:13, Авто\nЯнгиликлар » Жамият » Президент вилоят раҳбарларига 2021 йилда 1,6 миллиондан ортиқ иш ўрни яратиш бўйича топшириқ берди\nМухлислар Галь Гадотни ёзган твити сабаб «Мўъжизакор аёл»дан ҳайдаб юборишни талаб қилмоқда\nБугун, 17:15, Маданият\nБугун, 16:35, Жамият\nЙил охиригача япон вакцинаси ҳам фойдаланишга татбиқ этилиши мумкин\nБугун, 16:06, Дунё\nРамазон ҳайити муносабати билан одамлар устидан пул сочган йигит ўз қилмишидан пушаймон эканлигини билдирди\nБугун, 15:39, Жамият\nМуроджон Аҳмадалиев америкалик боксчига қарши жанг ўтказади\nПашинян Озарбайжонни Арманистоннинг суверен ҳудудига тажовуз қилишда айблади\nКеча, 18:35, Дунё


Ортиқча вазннинг хатарлари... - Zamin.uz\n23:04 / 26 февраля 2020\n“Мазкур дори воситаларининг аксарияти вақтинчалик ёрдам бериш таъсирига эга. Аммо, ачинарлиси, аёллар кўпинча бу дориларнинг фойдаси ҳақида бир-биридан эшитиб, истеъмол қила бошлашади. Асосан хориждан келтирилган, аммо «оздирувчи дори» деган номдан бошқа ҳеч қандай маълумот ёзилмаган бу препаратлар инсон саломатлиги учун хавфли бўлиши ҳам мумкин. Тажрибамга асосланган ҳолда айтишим мумкинки, бу каби оздирувчи дориларни қабул қилиш натижасида аёлларда қош, киприк, соч тўкилиши ҳолатларини кузатганман.\nШунингдек, аёл организмининг гормонал фони бузилиб, руҳий ўзгаришлар ҳам рўй бера бошлайди. Дори кутилганидек оздиради, лекин шу билан бирга, қоринда шиш ҳам пайдо бўла бошлайди. Баъзи аёлларда киста, турли гижжа ва қуртлар ҳам юзага келади. Қолаверса, аёлда бу дориларга кўникма ҳосил бўлади.\nЯъни дори ичаётган фурсатда аёл озади, дори ичишни тўхтатиши билан яна семириб кетади. Айрим қизлар ҳам тўйидан аввал мана шундай дорилардан ичишади. Натижада уларда ҳомила тушиб қолиш каби салбий ҳолатлари ҳам кўп кузатилади. Оздирувчи дориларни фақатгина диетолог-шифокор билан маслаҳатлашиб, тана хусусиятларини ўрганган ҳолда ичиш лозим”.\nОртиқча вазн семизлик\n24.04.17, Ҳаёт тарзи\n23.05.16, Ҳаёт тарзи


Депутат энергетика учун масъул раҳбарлардан истеъфо сўради\nОлий Мажлис Қонунчилик палатасидаги ЎзЛиДеП фракцияси аъзоси Дониёр Ғаниев Ўзбекистонда энергетикага жавоб берувчи раҳбарлардан истеъфо сўради. Депутат ижтимоий тармоқдаги саҳифаси орқали соҳада кузатилёатган камчиликлар ҳақида ёзиб қолдирди.\nХусусан, дептутат сўнгги вақтларда Ўзбекистонда кўплаб соҳаларда ўзгаришлар бўлаётган бир вақтда мамлакатда энергия инқирози кечаётганини таъкидлади. Ушбу ҳолат нафақат ижтимоий ҳолатга, балки иқтисодий ўсишга салбий таъсир қилаётганини айтиб, айнан ушбу соҳадаги муаммолар барча ижобий ўзгаришларни “ювиб юбораётгани”ни билдирди.\n“Энди ўйлаб кўринг, совуқ қиш, катта оила, на газ, на электр бор! Оиланинг кекса инсонлари ёки чақалоқлар совуқдан қалтираб ўтирса, оиланинг ёшлари ҳар қанча уринмасин уйини иситишга, уларни фаровон ҳаётини таъминлашга имконияти бўлмаса, бундай одамларга ислоҳотларнинг нима кераги бор? Бу одамлар учун ҳар қандай ислоҳотлар, ҳар қандай қонунлар, қўпол қилиб айтганда, “1 тийин”!!! УЛАР СОВУҚДАН ҚИЙНАЛИШМОҚДА. Бундай ҳолатда уларга фақат бир нарса керак, ЭНЕРГИЯ ТАЪМИНОТИ!”, –дейди Ғаниев.\nШунингдек, депутат сўнгги вақтларда унинг сайлов округидан келаётган ҳар 10 та мурожаатнинг 9 таси айнан энергетика билан боғлиқ эканини айтди. Ушбу мурожаатларга эса кимни айблашни билмаслигини, ҳамма бир-бирига солиб сўнггида қаердадир авария бўлган ва яқин кунларда ҳаммаси яхши бўлади деган жавоб келаётганини ҳам билдирди. Депутат ушбу соҳа масъулларига юзланиб, давлат ташқи қарзининг 28 фоизи ёки 5,1 млрд.доллари айнан энергетикага йўналтрилиганини мисол қилиб, ушбу пуллар қаерда ва қандай сарфланганини сўради. Шунингдек, миллиардлаб пулга қурилган ва водийда электр таъминотида муаммо қолдирмаслиги ваъда қилинган Тўрақўрғон ИЭС ҳам талабга жавоб бермаётганини танқид қилди.\n“Тўғри, мен бу соҳанинг мутахассиси эмасман, эҳтимол, тушунмасман. Лекин наҳот охирги 4 йил давомида соҳада сезиларли ижобий ўзгариш қилиб бўлмаса? Аҳолининг талаби кундан-кунга ўсиб бормоқда, нима учун йил давомида шунга қараб ҳаракат қилмаймиз? Электрон ҳукумат, онлайн хизматлар, рақамли иқтисодиёт деймиз, лекин энергия бўлмаса булардан нима наф? Қайси ислоҳот эффект беради бу ҳолатда? Бундай ҳолат олдимиздаги сайлов йилида рўй беришини қандай тушуниш мумкин? Ёки бу давлат раҳбарининг олиб бораётган сиёсатига қарши атай уюштирилаётган “саботаж”ми?”, – деб ёзади депутат.\nХалқ вакили аслида ушбу ҳолатларда депутатларнинг ҳам айби борлигини, сабаби айнан уларнинг ўзи Энергетика вазирлигининг раҳбариятини тасдиқлаб берганини таъкидлади.\n“Мамлакатдаги бу ҳолатда энергия инқирози юз беришига сабаб бўлган раҳбарлар истеъфоси энг тўғри йўл бўлади”, – дейди депутат Ғаниев.\nШод 13 январ 2021 22:11\nХором кетиб урнига хоромхур келади барибир фойдаси йук пилинг буса Бир кунда хоким бува буволасан депутат\nриана 13 январ 2021 15:49\nМер ростдан хам туппа тугри езибсиз\nхалк 13 январ 2021 13:02\nКуп гап эшакка юк\nбекиммат шоир 13 январ 2021 10:18\nхаммасини ишдан олишша тугри булмайди,буларнинг ичида хам холол ишлайдиганлари куп урмонни ут олса хул ва курук йонганидек булса хакикат каерда колади уртоклар\nНосиржон 12 январ 2021 19:15\nБу депутатимизни айтганьари бир чупчак заказной . Нахотки бу нарсалар бу йил ёки 4 йил олдинги муомма эмаску. 29 йилдан буйон шу холат ку хурматли депутатчалар. Яхши шов булибди Халк сизларга хам сизларни кугирчок килиб уйнайдиганларга хам ишонмайди.Сайлов йили булса нима булибди сайловдан кайин учираверасизларми ёки газ бермай куяверасизларми. Каллаларинг билан уришиб колманглар.Ковин пишиб коляпти. Бундайин гап билан халк сизларга ишониб кетмайди Эртакни невараларингизга айтингиз.\nЮрий 12 январ 2021 18:06\nКу́чага столбани,симни,трансформаторным халк у́зи олади. Алламбало килиб электросетдан рухсат олиб,кейин улашади.Кейин форма 2 килишади.кейин телевизоров чикиб фалон ку́чани электрлаштирдик деб жар солишади.Каддингни ур!\nххх 12 январ 2021 20:00\n100% ХАКСИЗ ХАЛК УЗИ ЁНИДАН КИЛАДИ.БУЛАР КИЛИНДИ ДЕБ АКТ КИЛИБ ПУЛИНИ ОЛАДИ.ХИСОБОТ ТАЙЁР.САЙХУНОБОДДАГИ БЕКОРГА СТОЛБА ЙИКИЛСА ТОКСИЗ УТИРАСАН ДЕМАДИ.ХАЛК УЗИ ОЛМАСА ТОКСИЗ УТИРАДИ.ПОДСТАНЦИЯ КУЙДИМИ МАРХАМАТ ПУЛ ЙИГИБ РЕМОНТ КИЛ БУЛМАСА ТОКСИЗ УТИР.МАНА СИЗГА УЗБЕКИСТОНДАГИ ХАКИКАТ\nХакикат 12 январ 2021 15:40\nРеалист Сизнинг фикрингизга юз фоиз кушиламан.\nБахром 12 январ 2021 12:47\nКанчадан канча уйлар курилмокда уни таъминлаш учун Газ,электр энергияни ишлаб чикаришни купайтириш керак, менимча чора куриш билан муаммо хал булмайди!!\nким 12 январ 2021 11:45\nДепутатимиз юз фоиз хак истефони сураш эмас талаб килиш керак.миб ишлади электроцет ходими келиб хар ойда пулини олиб кетади карздорлик каердан.биринчи навбатда хусусий корхоналар канча улар канча тулаган шунинг хисоби топилса ток каерга кетаётгани иаьлум булади айримлари яшириш ток уланиб электроцет рахбар билан хисоб китоб килади.шунинг химобига туман вилоят карздорлиги ошиб кетаверади.камтаминланганлар хам тулайди тулай олмаганларини соховатпеша одамлар тулаб бераяптику.вазир эмас вазирлик истефога вилрят рахбарлари билан бирга чикиши керак хусусий корхоналар текширилса кайси рахбар егани маьлум булади\nРеалист 12 январ 2021 11:14\nАгар хаяжонга берилмай,яхшилаб ўйлаб кўрилса,бу бир сиёсий ўйин,президентнинг ва хукуматнинг охирги вақтда рейтинги тушиб кетди,газ,электр муаммоларидан халқ ғазабда, сайлов йили,шу ғазабни бошқа нуқтага йўналтириб(энергетика вазирлигига), халқни ғазабини юмшатиш.Ва шу билан президент ва хукумат рейтингини кўтариш.\nШахматдаги отни қурбон қилиб,фарзинни ютишдек гап.\nМенимча депутат қишки уйқудан бекорга уйғонмаган,уни уйғотишган.\nҲеч кимга кераги йўқ сити-мити ларни ўрнига ГЕС,ТЭС ва бошқа энергия манбалари қуриш керак эди,газни хам эхтиёждан ортганини сотиш керак четга.\n100 тасини хайдагани билан электр ўчаверади,газ четга сотилаверади.Хукумат халқни қулоғига лағмон осишдан тўхтаб,қачон халққа хизмат қилишни бошлайди???\nИсроил 12 январ 2021 09:15\nЭнг катта талон тарожлик коррупция электр корхоналарида кейинги 4 йил ичида бу жуда авжига чиккан исботлаб беришим хам мумкин сабаби ишга маьсулият йук кадрлар етишмайди алмаштириш керак эмас алмаштириш шарт\nИлхом 12 январ 2021 05:43\nБуларни нафакат истефога чикариш жазолаш керак .Бу кип-кизил угриликку ва яна шунча одамни такдири билан уйнашиш жиноят.\nMer 12 январ 2021 00:38\nКани энди шу гаплар фойда берса... Электр куп учади. 10 йилча булди газни узиб ташлашган (барибир кишда газ етиб келмасди). Кумир жуда киммат (арзон ун кумир енмайди). Дарахт кессанг жарима. Мана нима учун битта районда 15 та аптека хаммасида одамлар навбат. Еб ичишда..... тандирга сабр хаммани уйида бор, гушни куп еб куйяпмизу.... кимни уйида (мангал) бор?. Россияда 5 йил ишладим, Козогистонда 8 йил\nсолиштириб курсам аелим, болаларимга ачиниб кетаман.\n(Биз нечанчи асрда яшаяпмиз)\nДунеда олимлар роботга суний онг беришни уйлашяпди, бизда онгсиз амалдорлар хамма нарсага караб пулни уйлайди. Узбек халки жуда сабрли.\nМигрант 12 январ 2021 10:32\nВазир кечирим сўрамасдан истефо бериш керак\nРеалист 12 январ 2021 11:19\nЧин юракдан ёзибсиз,сизга респект.\nЎзбекистон янгиликлари » Сиёсат » Депутат энергетика учун масъул раҳбарлардан истеъфо сўради


Лола Каримова ноёб асарлар яратган ижодкор - Шамсрўй Ҳасанова ҳақида пост чоп этди\n10:29 05.05.2017 (Янгиланган 11:14 05.05.2017) Ҳавола олиш\nШамсрўй Ҳасанованинг турмуш ўртоғи ХХ асрнинг йирик рассоми Чингиз Ахмаров шарқ гўзаллари портретларини яратишда ўз рафиқасининг сиймосини акс эттирган, дейишади\nТОШКЕНТ, 5 май — Sputnik. Ўзбек рассом аёлларидан бири, ҳаётини санъатга бағишлаб, ноёб асарларни яратган ижодкор аёл Шамсрўй Ҳасанова Ўзбекистон тасвирий санъати тарихида муносиб ўрнини эгаллаган. У ўзининг ажойиб санъат асарлари билан ҳалқаро кўргазмаларида иштирок этган. Бу ҳақда Ўзбекистоннинг Биринчи президентининг кенжа қизи Лола Каримова-Тиллаева ўзининг Instagram саҳифасида маълум қилди.\nШамсрўй Ҳасанова 1917 йил Тошкентда ҳунармандлар оиласида дунёга келди. Отаси моҳир дурадгор, онаси эса каштачилик санъати билан шуғулланар эди. 1933 йилда Шамсрўй Ҳасанова Тошкентдаги рассомлик билим юртига ўқишга кирди. Бу таълим даргоҳида у машҳур рассомлар А. Волков, П. Беньков ва П. Ган кабилардан тасвирий санъат асосларини чуқур ўрганди. Кейинроқ таниқли рассом В. Рождественский ва М. Шемякинлардан шу соҳа бўйича катта билимга эга бўлди.\n1938 йилда Шамсрўй Ҳасанова Ўзбекистон Давлат санъат музейига ишга кирди ва бу маданий масканда экскурсовод вазифасидан раҳбар лавозимигача бўлган йўлни босиб ўтди.\nАйнан музейдаги фаолияти Ш. Ҳасановага тасвирий санъат дурдоналари билан яқиндан танишиш имконини яратиб берди. У шарқ миниатюраси санъатини ўргана бошлади. Тарихий портретларни яратишга алоҳида эътибор қаратиб, ўрта асрлар маданияти ва адабиёти соҳасида фаолият юритган бир қатор шарқ аёлларининг суратини акс эттирди. Зебунисо, Нодирабегим, Увайсий, Мутриба сингари шоираларнинг образи орқали Шарқ аёлининг руҳий эркинлигини ифода этишга ҳаракат қилди. Бу мавзу рассомлик билим юртида ўз яқинларидан пинҳона таълим олган Шамсрўй учун жуда яқин эди.\nШамсрўй Ҳасанованинг турмуш ўртоғи ХХ асрнинг йирик рассоми Чингиз Ахмаров шарқ гўзаллари портретларини яратишда ўз рафиқасининг сиймосини акс эттирган, дейишади.\nШамсрўй Ҳасанова 39 йил умр кўрди. Шу қисқа умр давомида у тасвирий санъатнинг тарихий портрет йўналиши ривожига катта ҳисса қўшди, замонавий ўзбек санъатида биринчилардан бўлиб натюрморт жанрига қўл урди. Унинг асарлари халқаро майдонда намойиш этилган.\nЖумладан, 1947 йилда Москва ва Прагада, 1948 йилда Париждаги кўргазмаларда намойиш этилган.\nШамсирўй Ҳасанова томонидан яратилган санъат асарлари Ўзбекистон тасвирий санъати тарихида ўзининг муносиб ўрнини эгаллади.


Таиландда 96 ёшли собиқ бош вазир вақтинча регент бўлди\n17:41 / 14.10.2016\nТаиланд қироли қошидаги махфий кенгаш раҳбари Прем Тинсуланон қирол Пумпион Адульядетнинг вафотидан кейин валиаҳд шаҳзода 64 ёшли Маха Вачиралонгкорн тахтга чиққунига қадар вақтинчалик регент вазифасини бажариб туради. Бу ҳақда Bangkok Post хабар берган.\n"Конституцияга кўра генерал Прем Тинсуланон регент этиб тайинланди. Валиаҳд шаҳзода тахтга чиқишни кечиктирадиган ҳолатларда Махфий кенгаш раиси ўз-ўзидан регентга айланади", дейилган нашрда.\n96 ёшли Прем Тинсуланон 1998 йилдан буён Таиланд қироли қошидаги махфий кенгашга раҳбарлик қилиб келади. У Таиланд ички сиёсатидаги муҳим шахслардан биридир. 1980 йилдан 1988 йилгача генерал Тинсуланон мамлакат бош вазири бўлган.\nБундан олдинроқ, мамлакатнинг ҳозирги бош вазири Прают Чан-Оча шаҳзода тахтга чиқиш маросимини ўтказишга шошилмай, «миллат билан биргаликда қайғуга чўмиш» имконини беришни сўрагани ҳақида айтганди.\nЭслатиб ўтамиз, қирол Пхумипон Адульядет 88 ёшида оламдан ўтди. Шу муносабат билан мамлакатда бир йиллик мотам эълон қилинди.\nМарҳум 1972 йилда ўзининг валиаҳди этиб шаҳзода Маха Вачиралонгкорнни тайинлаган эди. Мамлакат қонунчилигига мувофиқ, қиролнинг ўлимидан сўнг парламентнинг фавқулодда йиғилиши ўтказилиб, унинг якунларига кўра валиаҳд тахтга чорланиши лозим эди. Аммо парламент мажлисидан сўнг Маха Вачиралонгкорн тахтга чорланмади.\nЭндиликда ворис номи парламентнинг махсус йиғилишида ошкор этиладиган бўлди. Бу ворис Маха Вачиралонгкорн бўлиши кутилмоқда.\nВорислик навбатида иккинчи ўрин малика Маха Чакри Сиридонга тегишли ҳисобланади.\nТаиланд қирол регент


Сахийлик — юксак фазилат — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nСахий кишиларнинг хайру-саховат қилиши инсонлар ўртасида меҳр-оқибат ришталарини боғлашга, ўзаро ҳурмат ва тотувлик ҳисларини ортишига хизмат қилиш билан бирга, дунёвий ишларнинг ривож топишига, оилаларимизга барака киришига ҳам сабабчи бўлади. Хайру-саховат қиладиган сахий кишилар Аллоҳ таоло томонидан беқиёс ажру савобларга эга бўлиб, икки дунё саодатига эришадилар ва қилинган эҳсонларининг ўрнини Аллоҳ инсонлар кутмаган тамонларидан тўлдиради. Бу ҳақда Аллоҳ таоло Қуръони каримда шундай марҳамат қилади: Аллоҳ таоло айтади: “Садақаларингизни агар ошкора берсангиз, жуда яхши. Бордию, камбағалларга пинҳона берсангиз – ўзингиз учун янада яхшироқдир ва (У) гуноҳларингиздан ўтар. Аллоҳ қилаётган (барча)ишларингиздан хабардордир”. (Бақара сураси, 271-оят).\nЗеро Пайғамбаримиз алайҳиссалом: “Сахийлик бир дарахтдир, унинг томирлари жаннатда, шохлари эса дунёга тушгандир. Ким унинг бир шохига осилса, уни жаннатга олиб боради. Бахиллик ҳам дўзахдаги бир дарахтдир. Унинг шохлари дунёга тушгандир. Кимки унинг шохидан тутса, у шох уни дўзахга олиб боради.” деб марҳамат қилганлар.\nАллоҳ таолога севимли бўлган бу кунларда эҳсонларни кўпайтириб, уни муҳтож оилаларга йўналтиришимиз айни муддаодир. Чунки байрам кунларида етимлар, бевалар, ногиронлар ва қаровчисини йўқотган кексаларга яхшилик қилиш, моддий ёрдам кўрсатиш катта савобдир. Ҳар соҳада мавсумлар бўлгани каби, шу ўтказаётган кунларимиз ҳам савоб ишлаш учун бир мавсумдир. Бундан унумли фойдаланиб қолишимиз, баданий ва молиявий ибодатларни имкон қадар кўпроқ қилиб қолишимиз зарурдир.\nСахий кишининг саховати бу дунёда обрў-эътибор, ҳурмат келтирса, охиратда эса жаннатга кириш имконини беради.\nДавлатимиз томонидан кам таъминланган оилаларга, етим-есирларга, қария отахон ва онахонларга хайру-саховат кўрсатилаяпти. Халқимиз орасида ўзига тўқ тадбиркор ва ишбилармон кишилар ҳам борки, улар фақат ўз манфаатларини эмас, балки юртимиз фаровонлиги, халқимиз эҳтиёжларини қондириш ҳақида ҳам қайғуриб, хайру-саховат ҳам қилишмоқда. Сахий киши чин кўнгилдан озгина эхсонни муҳтожларга берса, унинг бу ҳиммати катта ажру-савобларга сабаб бўлади. Айниқса Қурбон ҳайити каби байрам кунларида ёрдамга муҳтожлар ҳолидан хабар олишлик муқаддас динимиз қўрсатмасидир. Аллоҳ таоло барчамизни ҳам сахий бандаларидан қилсин.


Ўзига ўт қўймоқчи бўлган шовотлик фермер ҳибсга олинди\nМаҳаллий ҳоким ва прокурорнинг порахўрлиги ҳақида турли идораларга шикоят қилган шовотлик фермер Сафаргул Қурязова Ўзбекистон Жиноят кодексининг 219-моддаcи, яъни ҳокимият вакилига ёки фуқаровий бурчини бажараётган шахсга фаол қаршилик қилганликда айбланмоқда.\nХоразм вилоятининг Шовот туманидаги “Зубайда Нуржонова” фермер хўжалиги раҳбари Сафаргул Қурязова 13 октябрь куни милиция ходимлари томонидан ҳибсга олинди. Сафаргул Қурязованинг қизи Холиданинг айтишича, ойиси айни пахта терими қизиб турган пайтда туман ҳокимлигига чақиртирилган:\n- Ҳокимиятга чақирган-да соат 7га, “ҳоким сиз билан учрашмоқчи” деб. Дадам билан ойим пахта топширишга заводга кетган. Кейин ҳокимиятга боришган. Туман ҳокимлигида машина ичкарига кирмайдию ташқарида туради. Мошинадан тушиб, ичкарига сал юргандан кейин олдидан учта одам чиқиб гражданский формада машинага тиқиб олиб кетган. Дадам билмаган қаерга кетаяпти, нима бўлаяпти. Бораман дегунча кетиб юборган,- дейди Холида Қурязова.\nСаккиз йилдан буён фермерлик қилиб келаётган С. Қурязова Шовот туманининг собиқ ҳокими Бозорбой Ёқубовга, туман прокурори ҳамда милиция бошлиғига шоли экиш учун ер ажратиб бермагани учун таъқибга учраб келгани ҳақида Озодликка гапириб берган эди. С. Қурязова устидан очилган жиноят иши уч йилдан буён еттита маҳкамада кўрилди ва бу маҳкама охирига етмади. Тошкентга ҳақиқат излаб келган С. Қурязова Президент девонидан ҳам қониқарли жавоб ололмагач мустақиллик майдонида ўзига ўт қўйишга қарор қилган эди:\nФермер аёл ишини кузатаётган Ўзбекистон мустақил ҳуқуқ ҳимоячилари ташаббус гуруҳи раҳбари Суръат Икромовнинг айтишича, Шовот туманининг собиқ ҳокими устидан ҳозир жиноят иши қўзғатилган бўлса-да, пора олишга алоқадор бўлган туман прокурори айни пайтда катта лавозимга кўтарилиб кетган. С. Қурязованинг очиқда қолиши эса, кўп сирларнинг сув юзига қалқиб чиқишига сабаб бўлиши мумкин ва шунинг учун ҳам унинг қамалишидан манфаатдор бўлган кучлар бор:\n- Албатта, бунинг тагида бошқа сабаблар бор. Мана шу кўп амалдорлар, милиция ходимлари, уларнинг раҳбарлари, прокуратура органлари жуда хавфсираб турибдида. Булардан ҳозир ҳамма нарса чиқиб кетса, буларнинг ҳам иши жавобгарликка тортилишини билади. Масалан бу судя Сафаргулнинг айби йўқлигини жуда яхши ўрганган. У жиноят иши қўлида. Агар бунинг жинояти хавфли бўлганда эди, аллақачон ҳибсга олдирар эди. Лекин бу бориб келиб юрган. Озодликда бўлган. Ўзининг фермерлик ишини қилиб, судга чақирилганда бориб юрган. Лекин суд жараëни чўзилиб кетаверган. Мақсад нуқтанинг қўйиб бўлинмаслигида. Нуқта қўйилса, жиноят очилиб қолади. Фермерларга тазйиқлар, улардан пора ундириш ҳоллари очилиб кетиши мумкин,- дейди Суръат Икромов.\nС. Қурязованинг ўзи Озодлик мухбирига ҳоким, прокурор ва милиция бошлиғи учлигининг жиноятлари ҳақида кўп нарсалар билишини айтган эди:\n- Кейинчалик ҳоким биздан ер сўради шоли экишга. Прокурор 5 гектар сўради, началник милиция 5 гектар сўради, шундай қилиб ҳоким учаласи 20 гектар ер сўради. 20 гектар ерни лазер шоли экишга берасан деб талаб қилдида. Шоли экадиган бўлсам, пахта режаларини бажара олмаслигимни билдимда, пахта экиб юбордим. Кейин келишмасдан қолдик,- деган эди фермер Озодлик билан 6 октябрдаги суҳбатда.\nОзодлик радиоси Сафаргул Қурязованинг ҳозир қаерда эканлигини суриштирди. Шовот туман ички ишлар бўлими навбатчиси айни пайтда Сафаргул Қурязова Урганч шаҳридаги вақтинча сақлаш изоляторида сақланаётганини айтди. Урганч шаҳар ички ишлар бўлими навбатчиси эса уларда бу ҳақда маълумот йўқлигини билдирди.


НИМАГА БОЛАЛАР ТИШСИЗ ТУҒИЛАДИ?\nНима сабабдан инсон тайёр тиш тўплами билан туғилмайди? Негаки чақалоқлар учун бу керак эмас ва хатто хавфли хисобланади.\nТишларнинг вазифаси – қаттиқ таомларни парчалаш хисобланади. Чақалоқлар она сути билан озиқланганлиги сабабли бу даврда оғиз бўшлиғида хеч нарсани майдалашга эхтиёж йўқ. Уларнинг хазм тизими етарли шаклланмаган бўлади ва қаттиқ озиқ моддаларни ўзлаштира олмайди.\nБолалар тез ўсади ва 5-6 ойларга бориб, уларга суюқ овқат – она сути камлик қилади. Етган тақдирда хам боланинг кейинги ўсиши учун калорияси етишмайди ва қўшимча озиқланишга ўтади. Айни шу пайтда болачаларнинг биринчи сут тишлари чиқа бошлайди. Барча сут тишлари эса 2 ёшгача чиқиб улгуради.\nСут тишлари илк куртаклари болада хомиладорликнинг 7-13 хафталикларидаёк ривожлана бошлайди. Тишларни минерализацияси хам хомиладорлик давридаёқ бошланади. Аммо бу тишлар боланинг туғилиш пайтида муаммолар туғилмаслиги учун ёриб чиқмайди. Боланинг туғруқ йўлларидан ўтиши осон бўлсин учун табиат томонидан хомиланинг суяклари хам катталарникига нисбатан юмшоқроқ ва эгилувчан бўлади.\nБолачаларнинг тишсиз туғилишини яна бир сабаби, уларнинг эмиш даврида онаси кўкрагини шикастламаслиги қилиб кўрсатилади. Қолаверса эмиш учун тишларнинг хам милкларнинг хам кераги бўлмайди. Ундан ташқари чақалоқлар ўз жағлари фаолиятини етарлича бошқара олмайди ва бола тиши билан туғилганда эхтиётсизлик билан ўз тилини тишлаб олиши мумкин бўларди.\nДекабр 07, 2018 1211 1 Рукн ҚИЗИҚАРЛИ МАЪЛУМОТЛАР\nФев 28, 2018 2196\nФев 06, 2018 2061\nМай 18, 2018 1991\nАвг 21, 2017 49990\nОкт 19, 2017 42523\nСен 27, 2017 38769\nАпр 25, 2018 17411\nОкт 17, 2017 12016


ЭҲФ ўз вақтида тақдим этилмаганлиги учун 1 апрелдан бошлаб жарима солинади\nДСҚ истисно тартибида ЭҲФни тақдим этиш муддатларини бузганлик учун СКнинг 223-моддасига мувофиқ жаримани назарда тутадиган тизимни жорий этиш муддатларини 1 апрелга кўчирди. Тегишинча, олдинги даврлар учун ҳисобварақ-фактураларни расмийлаштириш имкониятига техник чекловларни олиб ташлаш ҳам кўчирилади. Buxgalter.uz қуйидагиларни тушунтириш илтимоси билан ДСҚга қатор саволлар йўллади:\n1. Олдинги давр учун ўз вақтида ЭҲФни тақдим этолмаган тадбиркорлар, шунингдек уларнинг контрагентлари ҳозирги вақтда ЭҲФни қандай тақдим этадилар? Бу - етарлича кенг тарқалган вазият ва бундай вазиятга тушганлар нима қилишлари юзасидан аниқ йўриқнома зарур.\n2. Олдинги даврлар учун ЭҲФ тақдим этганлик учун жарима санкцияларини қўллашга ўтишда ҳисоб-китобни жарима санкцияларисиз қайта топшириш имкониятини назарда тутадиган СКнинг 83-моддаси 4-қисми нормасига қандай риоя қилинади?\n3. Олдинги давр учун ЭҲФ тақдим этилган тақдирда СКнинг 223-моддасида назарда тутилган нормани қўллаш механизми қандай? Ахир СКнинг 157-159-моддаларига асосан бу фақат сайёр текширув ёки солиқ аудити натижалари бўйича мумкин.\nШунингдек, buxgalter.uz ДСҚ мутахассисларига ЭҲФни тақдим этиш муддатларини бузганлик учун жарималар солиш тизими қандай ишлаши ҳақида аниқ ва батафсил йўриқномани ишлаб чиқиш ва эълон қилишни сўраб мурожаат қилди.\nЎз вақтида рўйхатдан ўтказилмаганлиги учун - жарима\n“Аниқлаштирилган ҳисобот”ни топширишда энди жариманинг олдини олиб бўлмайдими?


"Жонли мулоқот"дан россияликлар чарчадими ёки чарчаган Путинми?\nВладимир Путиннинг россияликлар билан "Жонли мулоқоти" 15 июн куни бўлиб ўтди.\nРоссия президенти Владимир Путин ҳар йили ўтказадиган жонли мулоқотларида ўзини Россиянинг муносиб етакчиси ўлароқ кўрсатиб келади. Аммо бу йилги мулоқотида президент анча ноқулай аҳволга тушиб қолди.\nКремлдаги об-ҳаводан яхши хабардорлар Путин Россияда йирик намойишлар тинчимаётган бир пайтда жонли мулоқот ўтказишга қарор қилганидан афсусланиши мумкинлигини айтмоқда.\nҲар доимгидек олдиндан тайёрланган мулоқот 15 июнь куни бўлиб ўтди. Тўрт соат давом этган суҳбат давомида президентга асосан иш ҳақи билан боғлиқ саволлар берилди.\nТаҳлилчи Марк Галеотти Озодлик билан суҳбатда: “Путин қайта-қайта урғу берган масала "иқтисод ва ниҳоят оёққа тураётгани" бўлди. Табиийки, бу фикрни қайта-қайта такрорлашга мажбурлиги ҳукумат статистикаси қандай бўлишидан қатъиназар, оддий россияликларнинг аксарияти ҳеч қандай ижобий ўзгариш ҳис қилмаётганини англатади”, деди.\nКўплаб россияликлар дуч келган иқтисодий қийинчиклар одамлар орасида норозилик ўсиб боришига сабаб бўлмоқда.\nҲафта бошида Россияда кейинги йиллардаги энг йирик намойишлар бўлиб ўтди. Уларга мухолифатчи ва коррупцияга қарши курашувчи фаол Алексей Навальний етакчилик қилди.\nГалеотти Озодлик билан суҳбатда: “Очиғи, Путин ҳозир четлаб ўтиб бўлмайдиган мазкур тадбирни бошлаганидан афсусланса керак, деб ўйлайман. Унинг тайёргарлиги ёки ғайрати ҳақида савол йўқ, лекин эндиликда у бу ишдан ҳузур олмаётгани кўриниб турибди”, деди.\nТомошабинлардан бири президентдан: “Путин, тайёрланган саволлар билан ўтаётган бу циркка одамлар ишонади, деб ўйлайсизми?”, деб сўради.\n“Қачон истеъфога чиқасиз?” дея савол берди яна бир россиялик.\n“Дождь” телеканали таҳлилчиси Станислав Белковский: “Ҳатто Владимир Владимирович Путин ҳам қарияпти. Албатта, оддий одамлардан секинроқ суратда. Аммо ҳатто унинг ўзи ҳам мазкур мазмунсиз эрмакдан чарчади”, деб фикр билдирди.


Мактаблар рейтингининг мақсад ва вазифалари нима?\nУмумтаълим муассасалари фаолияти самарадорлигини баҳолаш орқали Республикамиз умумий ўрта таълим тизимида соғлом рақобат муҳитини пайдо қилишга қаратилган. Рейтинг орқали умумий ўрта таълим муассалари фаолияти самарадорлигига баҳо берилади, таълим сифатини мониторинг ва назорат қилиш таъминланади.\nМактаблар рейтинги бизга нима беради?\nРейтинг баҳолаш тизими таълим муассасаларида таълим сифатини халқаро андозаларга яқинлаштиришга хизмат қилади. Мактаблар фаолияти самарадорлигини рейтинг баҳолаш тизимини жорий қилишдан асосий мақсад ПИСА, ТИМСС ва ПИРЛС халқаро ўқувчилар билимини баҳолаш дастурлари даражасига олиб чиқишда таълим муассасаларига кўмаклашишдир.Умумтаълим муассасалари фаолияти самарадорлигини рейтинг баҳолаш, келгусида халқаро майдонда, Ўзбекистон Республикасининг ПИСА-2021 халқаро баҳолаш дастурига тайёргарлик жараёнига ҳам хизмат қилади.\nМактаблар рейтинги таълим сифатига қандай таъсир кўрсатади?\nМамлакатимизда фаолият юритаётган умумтаълим мактаблари фаолиятини миллий рейтинг баҳолаш тизими орқали мониторинг қилиб бориш ўз-ўзидан мактабларда таълим сифатини оширилишига, ўқувчиларнинг сифатли билим олишига, ўқитувчиларнинг сифатли таълим беришига, ўқувчилардан олинаётган ананим сўровномалар орқали ўқитувчиларнинг билимига баҳо бериш имконияти яратилади.\nМактаблар рейтинги аниқланаётган даврда ота-оналардан сўровномалар олиш кўзда тутилганми?\nҲар йили миллий рейтинг баҳолаш тизимига жалб қилинган умумтаълим мактабларида ўқувчиларнинг ота-оналаридан мактаб фаолиятини баҳолаш, ривожлантириш, ўқитувчиларнинг билим савиясини аниқлаш ва ошириш ҳамда ўқувчилар билим олиши учун яратилган шароитларни аниқлаш мақсадида келгуси йилдан бошлаб ижтимий сўровномалар ўтказиш кўзда тутилган.\nУмумтаълим мактабларининг рейтинг баҳолаш тизимида хориж тажрибаси ҳақида фикр юритадиган бўлсак, мактаблар фаолиятини ривожлантириш учун хорижий инвестицияларни жалб қилиниши, о'қувчиларнинг республика ва халқаро фан олимпиадалари ҳамда нуфузли танловларда иштирок этиш салмоғини ошириш, шунингдек мамлакатмиз умумтаълим мактабларининг жаҳонда ўз ўрнига эга бўлишига ва мавқеини оширишга замин яратади. Жаҳон тажрибаси шуни кўрсатадики, умумтаълим мактабларининг рейтинг баҳолаш тизимида юқори ўринни эгаллаши учун ўқувчиларнинг билими ва ўқитувчиларнинг эришган ютуқлари асосий ўринни эгаллайди. Бизда умумтаълим мактаблари ўқитувчилари кўп вақтларини ташкилий ишларга сарфлаётганликлари боис ўқувчилар билан шуғулланишга деярли вақт топа олишмаябди. Хориж тажрибасига назар ташлайдиган бўлсак, умумтаълим мактаблари ўқитувчилари асосан ўқувчиларга билим бериш билан шуғулланиб, уларни халқаро фан олимпиадалари ва кўрик танловларга олиб чиқиш, мақолалар ёзиш, дарсликлар, ўқув қўлланмалар, монографиялар нашр қилиш билан шуғулланадилар.\nЎзбекистон Республикасида умумтаълим мактабларининг рейтинг баҳолаш тизими 2018 йил 5 сентябрдаги “Халқ таълимини бошқариш тизимини такомиллаштириш бўйича қўшимча чора-тадбирлар тўғрисида”ги ПФ-5538-сон Президент Фармони асосида йўлга қўйилган.\nБиринчи бор мактаб рейтинги тажриба-синов тариқасида ташкил этилган миллий рейтинг тизими қандай ишлаб чиқилган?\nМамлакатимизда фаолият юритаётган умумтаълим мактаблари учун жорий йилда биринчи марта тажриба-синов тариқасида миллий рейтинг тизими ишлаб чиқилди. Ушбу рейтинг 2018 йил 5 сентябрдаги “Халқ таълимини бошқариш тизимини такомиллаштириш бўйича қўшимча чора-тадбирлар тўғрисида”ги ПФ-5538 сон Президент Фармони ижросини таъминлаш, шунингдек илғор хориж тажрибасини ўрганиш, соҳада фаолият юритаётган мутасадди ходимлар ва экспертларнинг фикр-мулоҳазалари асосида миллий рейтинг баҳолаш тизими индикаторлари ишлаб чиқилди\nҚайси давлатлар тажрибаси таҳлил қилинган?\nУмумтаълим мактаблари рейтинг баҳолаш тизимини ишлаб чиқишда ривожланган давлатлардан Россия Федератсияси, Украина, АҚШ, Япония ва Жанубий Корея каби давлатларининг тажрибаси ўрганилиб, рейтинг индикаторлари таҳлил қилиниб амалиётга жорий қилинди.\nРейтинг маълумотларини йиғиш механизми қандай?\nУмумтаълим мактаблари рейтинг баҳолаш тизимига жалб қилинган мактабларнинг 9-синф ўқувчиларидан диктант ва математикадан ёзма иш ўтказилади. Рейтингнинг бошқа индикаторларига тегишли бўлган кўрсаткичлар Таълим сифатини назорат қилиш давлат инспексияси ҳодимлари ва инспексиянинг ҳудудий бўлим ҳодимлари орқали йиғилади ва Давлат инспексиясига тақдим этилади.\nМаълумотлар қандай ва кимлардан олинади?\nУмумтаълим мактабларининг рейтинг баҳолаш тизимига оид бўлган маълумотлар ҳақида гапирадиган бўлсак, битирувчиларнинг умумтаълим фанлари бўйича тайёргарлиги ва таълим сифати даражаси кўрсаткичи, умумтаълим муассасаси 9-синф ўқувчиларининг билим даражаси кўрсаткичи, умумтаълим муассасасининг олий ва биринчи тоифали педагог ҳодимлари улуши, умумтаълим муассасасининг ўқувчилари ва педагог жамоаси ўртасида ўтказилган сўровнома натижалари ҳақидаги ма'лумотлардан иборат ва ушбу ма'лумотлар мактаб жамоасидан олинади.\nУмумтаълим мактабларида миллий рейтинг баҳолаш тизми методикаси қуйидагилардан иборат: битирувчиларнинг умумтаълим фанлари бўйича тайёргарлиги ва таълим сифати даражаси кўрсаткичи, умумтаълим муассасаси 9-синф ўқувчилари билим даражаси кўрсаткичи, умумтаълим муассасасининг олий ва биринчи тоифали педагог ҳодимлари улуши кўрсаткичи, умумтаълим муасасасининг ўқувчилари ва педагогик жамоаси ўртасида ўтказилган сўровнома натижалари каби кўрсаткичларидан иборат.\nМамлакатимиздаги ҳусусий мактаблар рейтингга нега қўшилмаган?\nМамлакатимизда хусусий мактабларни ривожлантириш тўлиқ йўлга қўйилмаганлиги, хусусий мактаблар салмог'ининг камлиги ҳамда мавжуд хусусий мактабларда 9-синф о'қувчиларнинг барчасида ҳам мавжуд бо'лмаганлиги боис миллий рейтинг баҳолаш тизимига жалб қилинмаган.\nКелажакда уларни ҳам баҳолаш кўзда тутилганми?\nМамлакатмизда хусусий мактаблар очишни йўлга қўйиш ва лицензия бериш, хусусий макатблар фаолиятини мунтазам равишда мониторинг қилиб бориш Давлат инспексияси томонидан амалга оширилади. Келажакда хусусий мактаблар салмоғининг ортиши, республикамизда таълим хизматлари кўрсатилишини ривожлантириш ва таълим соҳасида соғлом рақобат муҳитини яратиш учун келгусида рейтинг баҳолаш тизимига хусусий мактаблар жалб қилинади.\nЎзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспексияси томонидан умумтаълим муассасалари фаолияти самарадорлиги бўйича рейтинг натижалари оммавий ахборот воситаларида ва Давлат инспексиясининг веб-сайтида кейинг ўқув йили бошланишидан кечиктирилмай эълон қилинади.\nУмумтаълим мактаблари рейтинг баҳолаш тизимини ишлаб чиқишда жаҳон банки, ПИСА, ТИМСС ва ПИРЛС каби халқаро агентликлар ҳамда ташкилотлар билан ҳамкорлик йўлга қўйилиб, Давлат инспексиясида қатор учрашувлар ўтказилган.\nРейтинг нима учун фақат 10% мактаблардан олинди?\nЖорий йилда мамлакатимизда умумтаълим мактабларини рейтинг тизими орқали баҳолаш биринчи марта йўлга қўйилди. Мамлакатмизда фаолият юритаётган мактаблар сони 10 мингдан ортиқлиги ва уларни тўлиқ қамраб олиш имконияти мавжуд бўлмаганлиги ҳамда бу йилги мактаблар тажриба-синов тариқасида ўтказилганлиги сабабли Халқ таълими вазирлиги билан келишган ҳолда ва ҳудудларни ўзлари танлови асосида 10 фоиз мактаблар рейтинг баҳолаш тизимига жалб қилинди.\nНима мақсадда ўқитувчилар тоифалари рейтингга киритилди?\nМамлакатимизда педагог-кадрлар тайёрлаш тизимини такомиллаштириш ва республикамиз халқ таълими тизимида илмий салоҳиятни ошириш, умумтаълим мактабларида тоифали ўқитувчилар салмоғини ошириш мақсадида рейтинг баҳолаш тизимига фақат тоифали ўқитувчилар киритилган.\nРейтингга танланган тоифалар фақатгина олий ва биринчи тоифалар бўлди, нима учун 2-тоифа ҳисобланмади?\nУмумтаълим мактабларида олий ва биринчи тоифа сертефикатларини олиш анча вақт ва меҳнат талаб қилади. Олий ва биринчи тоифа сертефикатини олиш учун ўқитувчилар Давлат инспексияси томонидан ўтказилдиган тест синовларидан ўтишлари керак бўлади. Иккинчи тоифа ҳақида гапирадиган бўлсак, ўқитувчиларнинг иш стажи ва суҳбат натижалари асосида ўтказилиб, унчалик билим талаб қилинмайди. Шунинг учун умумтаълим мактабларида ўқитувчилар салоҳиятини ошириш ва сифатли билим бериш тизимини такомиллаштириш учун иккинчи тоифа инобатга олинмаган.\nНима учун фақат 9-синф ўқувчилари рейтинга танланди?\nУмумтаълим мактабларини рейтинг баҳолаш тизимида ўқувчиларнинг билимига алоҳида урғу берилади. Ҳозирги кунда мамлакатимизда фаолият юритаётган умумтаълим мактабларининг 9-синф ўқувчилари рейтинг баҳолаш тизимига жалб қилинган.\nРейтингни баҳолашда қайси фанлар танланган?\nРейтинг баҳолаш тизими учун иккита фандан назорат ишлари ўтказилади, яъни она тилидан диктант ва математикадан ёзма иш.\nНима сабабдан рейтингни аниқлашда математикадан ёзма иш олинди тест эмас ?\nУмумтаълим мактаблари рейтинг баҳолаш тизимида математикадан ёзма иш олинди. Бунинг сабаби Ўзбекистон Республикаси мактаб ўқувчилари 2021 йилда ПИСА-2021 халқаро баҳолаш дастурида қатнашади. ПИСА халқаро баҳолаш дастурида асосан ўқувчилардан тест эмас балки ёзма иш олинади. ПИСА-2021 халқаро баҳолаш дастурига муносиб равишда тайёргарлик кўриш, халқаро тажрибадан келиб чиқан ҳолда ва Ватанимиз мавқеини халқаро майдонларда бунданда кўтариш мақсадида математика фанидан тест эмас ёзма иш ўтказилди.\nРейтингда 9-синф ўқувчиларидан она тилидан диктант олинишидан мақсад нима ? Нима учун иншо ёки баён эмас ?\nУмумтаълим мактаблари рейтинг баҳолаш тизимида она тилидан диктант олинди. Бунинг асосий мақсади ўқувчиларда ёзиш кўникмасини ошириш, ўқувчиларнинг ҳуснихат ва эшитиш қобилиятларини шакллантирилишида асосий мезон бўлиб хизмат қилади.\nЎқитувчилардан ижтимоий сўровнома ўтказишдан мақсад нима?\nЎқитувчилардан ижтимоий сўровнома ўтказишнинг асосий мақсади ўқитувчилар учун умумтаълим мактабларида яратилган шароитлар, мактаб директорларининг бошқарув қобилиятини баҳолаш ва сўровнома натижалари асосида ўқитувчилар фаолиятига тўсқинлик қилаётган айрим муаммоларга барҳам бериб ёрдам беришдан иборат.\nЎқувчилардан ижтимоий сўровнома ўтказишдан мақсад нима ?\nРейтинг баҳолаш тизимига жалб қилинган умумтаълим мактаблари ўқувчиларидан аноним сўровнома ўтказилди. Бунинг асосий мақсади ўқитувчиларнинг ўқувчиларга билим бериш даражасини аниқлаш, ўқувчиларнинг ўқитувчилар фаолияти ҳақидаги фикрларини ўрганиш, ўқувчиларга таълим олиш учун яратилган шароитларни таҳлил қилиш ва ўқувчиларнинг сифатли билим олишлари учун тўсқинлик қилаётган муаммоларни ўрганиб бартараф қилишдан иборат.\nБитирувчи 11-синф ўқувчиларининг олий таълим муассасаларига кириш улуши таълим сифатига қандай таъсир ўтказади?\nРейтинг баҳолаш тизимига жалб қилинган умумтаълим мактаблари битирувчиларнинг олий таълим муассасаларига кириш улуши муҳим кўрсаткичлардан бири ҳисобланади. Бу кўрсаткични ҳисоблашдан асосий мақсад битирувчи ўқувчилари мактабни тамомлаб олий ўқув юртларига ҳужжат топширган ва талаба бўлиш баҳтига муяссар бўлган ўқувчилар сони қайси мактабда кўп эканлигини аниқлашдан иборат. Рейтингда юқори ўринни эгаллаш учун қолган мактаблар ўртасида соғлом рақобат муҳитини яратиш ҳамда мактаб ўқувчиларини олий таълим муассасаларига кириш салмоғини ошириш мақсадида ўитувчиларнинг сифатли таълим беришини таъминлашдан иборат. Буларнинг барчаси умумтаълим мактабларида таълим сифатини оширилишига олиб келади.


«Алламжонов айбдор» китобини ўқиб келган хулосам - Zamin.uz\n11:08 / 03.07.2021\n«Алламжонов айбдор» китобини ўқиб келган хулосам\n«Алламжонов айбдор» китобини ўқиб келган хулосам: асли номи «Алламжонов фаришта» бўлиши керак экан.\nҲар ҳолда, китобни ёзишдан мақсад шуни айтишга ўхшайди.\nБуни яхши ёки ёмон демайман, ўқишни бошлаганимдаёқ ҳамма ҳақиқатлар баён қилинган, тан олинган деган фикрим йўқ эди. Сизларга ҳам шундай нейтрал позициядан туриб ўқишни, танқидий дунёқарашни бир зумга бўлсин ўчирмасликни тавсия қиламан.\nЧунки бу бошдан оёқ ёлғон ёки бошдан оёқ ҳақиқат эмас. Ҳар қандай рост гап ҳам ҳақиқат бўлавермайди, бу воқеаларнинг бир нуқтаи назардан туриб айтиб берилган версияси холос, албатта, тўлиқ версия эмас.\nТабиий, бу китоб, муаллиф тергов ё суд олдида кўрсатма бермаяпти, фақат ҳақиқатни айтишга қасам ичмаган, у воқеликка нисбатан ўзининг субъектив идроки маҳсулини баён қиляпти, холос. Устига устак, муаллиф сиёсатчи, сиёсатчининг мақсади эса омманинг симпатияси бўлади.\nЛекин сатрлар аро ўқисангиз, муаллиф қанча яширишга уринмасин, ўзини фош қилган ўринларни кўришингиз, шу пайтгача яширин турган, аммо китоб баҳона пардаси қия кўтарлиган ички «кухня»даги жараёлардан у-бу нарсаларни илғаб олишингиз мумкин, албатта.\nБаъзида муаллиф ҳар қандай хатосини, айбини, қоидабузарликларини ҳам оқлаб, ютуқдек кўрсатиши ғашингизга тегади. Чунки хатолари ҳақида гапирганда, сатрлар аро Сизга «мен қайта ундай қилмайман, бу хато йўл» деб тавба қилаётган эмас, «ҳатто хатоларим ҳам ўзимга ярашади» дея мақтанаётган бир шахс қараб турганини сезасиз. Демак, имкон бўлса, яна шу ишни такрорлайди, деган хулосага келасиз (муаллиф ўзи мақтанаётган ютуқларига ҳам шу хатолари соя солишини ҳис қилармикан?).\nАгар китобдан мотивация олмоқчи бўлсангиз, шу томонидан ўрганманг, мотивация олманг: синиб қолишингиз мумкин! Чунки сиз Алламжонов эмассиз, ҳаётда ҳаммага ҳам уники каби кучли паноҳлар насиб қилавермайди.\nМайли, муаллиф холислиги ўз йўлига, китобнинг ўзи барибир эътиборингизни тортади, ёдингизда қолади, ўқиб тугатмагунингизча сизни қўйиб юбормайди: тили, баёни, динамикаси, композицияси пишиқ. Мана шунақа китоблар (миссияси қандай бўлишидан қатъи назар) кўп ўқилади.\nҲақиқат баҳслардан туғилади. Бу китобга баҳс очадиган яна шундай мемуарлар керак. Ҳозирча ундай иқрорлар бўлишидан бўлмаслиги аниқроқ, ҳеч бўлмаса, китоб ёзиш кўп вақт талаб қиладиган иш экани важидан. Лекин биз кутаверамиз барибир.\nТокио—2020. Улуғбек Рашидов эронлик таэквондочини енгиб, ярим финалга чиқди\n25-07-2021, 12:25, Спорт\n25-07-2021, 12:28, Жамият\n25-07-2021, 12:39, Дунё\n25-07-2021, 13:01, Жамият\nУлуғбек Рашитов ўзбек таэквондочилари ичида илк бор финалга чиқди\n25-07-2021, 13:40, Спорт\n25-07-2021, 15:18, Спорт\nЯнгиликлар » Жамият » «Алламжонов айбдор» китобини ўқиб келган хулосам\nЎзбекистонда энди «тонировка» рухсатномаси фақат ягона портал орқали берилади\nБугун, 15:49, Авто\nСаудия Арабистони чет элликларга Умра зиёратини амалга оширишга рухсат берди\nБугун, 14:06, Дунё\nБугун, 13:30, Спорт\n29 июл куни ҳаво ҳарорати 44 даражагача кўтарилади\nБугун, 13:16, Жамият\nКеча, 16:41, Жамият\nO‘zbekistonda vaksinadan bosh tortganlar ishdan chetlatilishi mumkin\nToshkentdagi eng arzon MSKT xizmatlari va «Remdesivir» dori vositasi narxlari e’lon qilindi\nSamarqandda tungi reyd: foxishalik bilan shug‘ullanib yurgan 9 nafar ayol aniqlandi\nO‘zbekiston OTMlariga kirish imtihonlari 5 avgustdan boshlanadi\nTezkor xabar! Test topshiriqlari soni qisqartirildi\nO‘zbekistonda qancha tojiklar yashashi ma’lum qilindi\nOtabekov mushakdan «chip» chiqarilgani aks etgan videolarga munosabat bildirdi\nMajburiy ijro byurosining Namangan shahar bo‘limi davlat ijrochisi tomonidan olib borilgan tushuntirishlardan so‘ng fuqaro 3 nafar farzandi uchun hisoblangan voyaga yetgunga qadar bo‘lgan aliment qarzdorligini bir yo‘la to‘lab berdi. Ma’lum bo‘lishi


Муфтий Нуриддин домла Холиқназаров ҳазратлари Олий маъҳадга ташриф буюрдилар\nТашриф давомида институт фаолияти, таълим-тарбия жараёнлари, талабалар ҳаёти ва янгидан бунёд этилган иншоотлар билан танишмоқдалар.\nТашрифни сайтимизда кузатиб боринг!\nШайхулислом Талъат Тажуддин муфтий Нуриддин домла Холиқназаровга табрик йўллади\nРоссия мусулмонлари марказий диний идораси раиси, олий муфтий Шайхулислом Талъат Тажуддин муфтий Нуриддин домла Холиқназаров ҳазратларига табрик йўллади. Унда жумладан шундай дейилади:\n– Менга Сизни Россия мусулмонлари марказий диний идораси номидан Ўзбекистон мусулмонлари идораси раиси, муфтий лавозимига сайланганингиз муносабати ила табриклаш катта қувонч бағишламоқда. Бундай сайлаш Сизнинг диний соҳадаги фаолиятингизга ижобий баҳо ва энг юқори ишончдан далолат бермоқда.\nАллоҳ таолодан муборак динимиз ва ватанингизга эзгу хизмат қилишда, юртингизнинг диний-маънавий тикланиши, тинчлиги ва гуллаб-яшнашида Яратган Парвардигорнинг ёрдами ва кўмагини сўраб қоламиз. Муқаддас Қуръони карим ва Муҳаммад соллаллоҳу алайҳи васаллам суннатлари асосидаги анъанавий Исломни сақлаб қолиш ҳамда экстремизм ва терроризмга қарши курашда бизнинг қардошларча ҳамкорлигимиз давом этишига умид билдирамиз.\nАллоҳ субҳану ва таоло Сизу бизга дўстона яхши қўшничилик муносабатлари ва мамлакатларимиз халқлари ўртасидаги ҳамкорликни мустаҳкамлашга ёрдам берсин.\nШайхулислом Талъат ТАЖУДДИН,\nРоссия мусулмонлари марказий диний идораси раиси, олий муфтий\nШайх Аҳмад Тамим Ўзбекистон муфтийсига улкан муваффақиятлар тилади\nУкраина мусулмонлари диний идораси раиси, олий муфтий Шайх Аҳмад Тамим муфтий Нуриддин домла Холиқназаров ҳазратларига табрик йўллади. Унда жумладан шундай дейилади:\n– Украина мусулмонлари диний идораси ва шахсан ўз номимдан Сизни Ўзбекистон мусулмонлари идораси раиси, муфтий лавозимига тайинланганингиз муносабати билан самимий табрикларимни қабул қилгайсиз.\nСизга ушбу масъул лавозимда мустаҳкам саломатлик, илҳом ва барча эзгу ишларингизда муваффақиятлар тилайман.\nЭнг яхши тилаклар ила,\nШайх Аҳмад ТАМИМ,\nУкраина мусулмонлари диний идораси раиси, олий муфтий\n2-қисм. Ҳайит намозидан олдин нафл намоз ўқишлик ҳукми\nФазилатли Шайх Жамолиддин Ҳошим\nШайх Нафигулла Аширов муфтийликка сайланиш халқнинг ишонч ва эҳтироми ифодасидир\nРоссия Осиё қисми мусулмонлари диний идораси марказлаштирилган диний ташкилоти раиси, бош муфтий Шайх Нафигулла Аширов муфтий Нуриддин домла Холиқназаров ҳазратларига табрик йўллади. Унда жумладан шундай дейилади:\n– Россия Осиё қисми мусулмонлари диний идораси марказлаштирилган диний ташкилоти ва шахсан ўз номимдан чин дилдан Сизни Ўзбекистон мусулмонлари идораси раиси, муфтий лавозимига сайланганингиз билан табриклайман.\nСиз кўп йиллар давомида диний соҳада ишлаб келмоқдасиз.Ўзбекистон мусулмонлари идорасида муҳим лавозимларни эгаллаб келгансиз. Сизнинг бунчалик юқори лавозимга сайланишингиз Ўзбекистон халқи орасидаги Сизнинг обрў-эътиборингизни тасдиқлайди.\nҲурматли муфтий Сизга Ўзбекистон аҳлининг тинчлиги, фаровонлиги ва гуллаб-яшнаши йўлидаги хизматингизда улкан муваффақиятлар тилаб қоламан.\nИслом ва мусулмонлар манфаати йўлидаги барча эзгу ишларингизни дуо қилиб,\nШайх Нафигулла Аширов,\nРоссия Осиё қисми мусулмонлари диний идораси марказлаштирилган диний ташкилоти раиси, бош муфтий\nСтраница 9 из 1745


Бош сахифа > Янгиликлар > 37 ДАВЛАТ ЁШЛАРИ ҚАТНАШГАН МУСОБАҚАДА НАВОИЙЛИКЛАР ПЕШҚАДАМ\n37 ДАВЛАТ ЁШЛАРИ ҚАТНАШГАН МУСОБАҚАДА НАВОИЙЛИКЛАР ПЕШҚАДАМ\nРоссия Федерациясининг Анапа шаҳрида спортнинг “Кикбоксинг” тури бўйича Жахон кубоги мусобақаси ўтказилди. Ушбу нуфузли ва кенг қамровли мусобақада 37 та давлат ва икки ярим минг нафар иштирокчилар қатнашди. Улар орасида Ўзбекистондан 90 нафар спортчилар ватанимиз шаънини муносиб ҳимоя қилди. Улар орасида Навоий вилояти 1 БЎСМ мураббийи Юсуфжон Эргашев ҳамда унинг шогирдлари Лазиз Қаршиев ва Саидотахон Нуриддинов фахрли 1-ўринни,Нуров Сардор ва Муратов Хаётжонлар 2-ўринни эгалладилар.\nМусобақа иштирокчилари тантанали кутиб олинди.\nКўрилганлар сони: 2046